title: Il-kummissjoni amministrattiva għall-kordinazzjoni tas-sistemi tas-sigurtà soċjali Deċiżjoni Nru H4 tat- 22 ta’ Diċembru 2009 dwar il-kompożizzjoni u l-metodi ta' ħidma tal-Bord ta’ Verifika tal-Kummissjoni Amministrattiva għall-Kordinazzjoni tas-Sistemi tas-Sigurtà Soċjali (Test b’relevanza għaż-ŻEE u għall-Ftehim KE/Żvizzera)

text:
               27.4.2010

               MT

               Il-Ġurnal Uffiċjali tal-Unjoni Ewropea

               C 107/3

         IL-KUMMISSJONI AMMINISTRATTIVA GĦALL-KORDINAZZJONI TAS-SISTEMI TAS-SIGURTÀ SOĊJALI
   DEĊIŻJONI Nru H4
   tat-22 ta’ Diċembru 2009
   dwar il-kompożizzjoni u l-metodi ta' ħidma tal-Bord ta’ Verifika tal-Kummissjoni Amministrattiva għall-Kordinazzjoni tas-Sistemi tas-Sigurtà Soċjali
   (Test b’rilevanza għaż-ŻEE u għall-Ftehim KE/Żvizzera)
   2010/C 107/03
   IL-KUMMISSJONI AMMINISTRATTIVA GĦALL-KORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72 tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (1), li permezz tiegħu l-Kummissjoni Amministrattiva għandha tistabbilixxi l-fatturi li għandhom jittieħdu inkonsiderazzjoni għat-tfassil tal-kontijiet li għandhom x'jaqsmu mal-ispejjeż li għandhom jitħallsu mill-istituzzjonijiet tal-Istati Membri skont dan ir-Regolament u biex tadotta l-kontijiet annwali bejn dawk l-istituzzjonijiet, ibbażati fuq ir-rapport tal-Bord ta’ Verifika msemmi fl-Artikolu 74;
   Wara li kkunsidrat l-Artikolu 74 tar-Regolament (KE) Nru 883/2004, li permezz tiegħu l-Kummissjoni Amministrattiva għandha tiddetermina l-kompożizzjoni u l-metodi ta' ħidma tal-Bord ta’ Verifika, li għandu jagħti rapporti u opinjoni motivata għal deċiżjonijiet li għandhom jittieħdu mill-Kummissjoni Amministrattiva skont l-Artikolu 72(g);
   IDDEĊIDIET KIF ĠEJ:
   Artikolu 1
   1.   Il-Bord ta’ Verifika previst fl-Artikolu 74 tar-Regolament (KE) Nru 883/2004 dwar il-kordinazzjoni ta’ sistemi ta’ sigurtà soċjali huwa marbut mal-Kummissjoni Amministrattiva għall-Kordinazzjoni tas-Sistemi tas-Sigurtà Soċjali.
   2.   Meta jwettaq il-funzjonijiet tiegħu kif stabbiliti fl-Artikolu 74 minn (a) sa (f) tar-Regolament (KE) Nru 883/2004, il-Bord ta’ Verifika għandu jopera skont l-awtorità tal-Kummissjoni Amministrattiva, li minnha għandu jirċievi d-direttivi. Fi ħdan dan il-qafas, il-Bord ta’ Verifika għandu jippreżenta programm fit-tul ta' xogħol lill-Kummissjoni Amministrattiva għall-approvazzjoni.
   Artikolu 2
   1.   Il-Bord ta’ Verifika għandu, bħala prinċipju, jasal għad-deċiżjonijiet tiegħu abbażi tal-evidenza dokumentata. Dan jista’ jitlob mill-awtoritajiet kompetenti kwalunkwe tagħrif jew tweġibiet meqjusa meħtieġa fl-investigazzjoni tal-kwistjonijiet ippreżentati għall-eżami tiegħu. Fejn meħtieġ, fuq approvazzjoni minn qabel tal-President tal-Kummissjoni Amministrattiva, il-Bord ta’ Verifika jista’ jiddelega membru tas-Segretarjat jew ċerti membri tal-Bord ta’ Verifika biex iwettqu, fuq il-post, kull investigazzjoni meħtieġa għat-twettiq ta’ ħidmietu. Il-President tal-Kummissjoni Amministrattiva għandu jinnotifika r-rappreżentant tal-Kummissjoni Amministrattiva tal-Istat Membru kkonċernat li din l-investigazzjoni qed isseħħ.
   2.   Il-Bord ta’ Verifika għandu jiffaċilita l-għeluq finali tal-kontijiet f'każijiet fejn it-twettiq ma jkunx jista’ jintlaħaq fil-perjodu stabbilit fir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2). It-talba motivata għall-opinjoni tal-Bord ta’ Verifika dwar tilwima skont l-Artikolu 67 (7) tar-Regolament (KE) Nru 987/2009 għandha tiġi riferita lill-Bord ta’ Verifika minn waħda mill-partijiet mhux anqas minn 25 jum ta’ xogħol qabel il-bidu tal-laqgħa.
   3.   Il-Bord ta’ Verifika jista’ jwaqqaf Panel ta’ Konċiljazzjoni biex jassisti l-ħidma tiegħu meta jkun qed jittratta t-talba motivata għall-opinjoni tal-Bord ta’ Verifika, sottomessa minn waħda mill-partijiet, skont il-punt 2 ta' dan l-Artikolu.
   Id-dettalji tal-kompożizzjoni, it-tul ta' żmien, il-kompiti, il-metodi ta' ħidma kif ukoll is-sistema tal-Presidenza tal-Panel ta' Konċiljazzjoni għandhom ikunu inklużi f'mandat li dwaru tkun ittieħdet deċiżjoni mill-Bord ta’ Verifika.
   Artikolu 3
   1.   Il-Bord ta’ Verifika għandu jkun magħmul minn żewġ rappreżentanti minn kull wieħed mill-Istati Membri tal-Unjoni Ewropea maħtura mill-awtoritajiet kompetenti ta’ dawn l-Istati.
   Kull membru tal-Bord ta’ Verifika li ma jkunx jista’ jattendi jista’ jiġi ssostitwit minn deputat maħtur għal dan il-għan mill-awtoritajiet kompetenti.
   2.   Ir-rappreżentant tal-Kummissjoni Ewropea jew is-sostitut tiegħu fuq il-Kummissjoni Amministrattiva għandu jaġixxi f’kapaċità konsultattiva fi ħdan il-Bord ta’ Verifika.
   3.   Il-Bord ta’ Verifika għandu jkun mgħejjun minn espert indipendenti jew minn tim ta’ esperti b’taħriġ professjonali u b’esperjenza f’affarijiet li jikkonċernaw il-funzjonijiet tal-Bord ta’ Verifika, b’mod partikolari fir-rigward tal-ħidmiet tiegħu skont l-Artikoli 64, 65 u 69 tar-Regolament 987/2009.
   Artikolu 4
   1.   Il-kariga ta’ President tal-Bord ta’ Verifika għandha tkun f’idejn membru mill-Istat Membru li r-rappreżentant tiegħu fuq il-Kummissjoni Amministrattiva jkollu l-kariga ta’ President ta’ din il-Kummissjoni.
   2.   Il-President tal-Bord ta’ Verifika jista', flimkien mas-Segretarjat, jieħu l-passi kollha meħtieġa biex isolvi mingħajr dewmien il-problemi kollha fi ħdan il-kompetenza tal-Bord ta’ Verifika.
   3.   Bħala regola, il-President tal-Bord ta’ Verifika għandu jippresiedi l-laqgħat tal-partijiet ta’ ħidma stabbiliti biex jeżaminaw problemi li huma fil-kompetenza tal-Bord ta’ Verifika; jekk, iżda, ma jkunx/tkunx f'qagħda li jagħmel/tagħmel dan jew jekk qed jiġu eżaminati ċerti problemi speċifiċi, il-President jista' jkun irrappreżentat minn persuna oħra maħtura minnu/minnha.
   Artikolu 5
   1.   Id-deċiżjonijiet għandhom jittieħdu b’maġġoranza sempliċi, kull Stat Membru b’vot wieħed biss.
   L-opinjonijiet tal-Bord ta’ Verifika għandhom jindikaw jekk intlaħqux b’mod unanimu jew b’maġġoranza. Għandhom, fejn xieraq, jippreżentaw il-konklużjonijiet jew ir-riżervi tal-minoranza.
   Kull darba li opinjoni ma tintlaħaqx b’mod unanimu, il-Bord ta’ Verifika għandu jissottomettiha lill-Kummissjoni Amministrattiva flimkien ma’ rapport li jkun fih b’mod partikolari dikjarazzjoni ta’ u r-raġunijiet għall-fehmiet opposti.
   Għandu wkoll jaħtar relatur responsabbli milli jipprovdi lill-Kummissjoni Amministrattiva bit-tagħrif kollu li din tal-aħħar tqis xieraq sabiex tkun tista’ ssib soluzzjoni għat-tilwima kkonċernata.
   Ir-relatur m’għandux jintgħazel mir-rappreżentanti tal-pajjiżi involuti fit-tilwima.
   2.   Il-Bord ta’ Verifika jista' jiddeċiedi li jadotta deċiżjonijiet u opinjonijiet motivati bl-użu ta' proċedura bil-miktub jekk dwar din il-proċedura jkun intlaħaq ftehim f'laqgħa preċedenti tal-Bord ta’ Verifika.
   Għal dan il-għan il-President għandu jikkomunika t-test li għandu jiġi adottat lill-membri tal-Bord ta’ Verifika. Il-Membri għandhom jingħataw limitu ta' żmien stabbilit ta' mill-inqas għaxart ijiem tax-xogħol li fihom il-Membri għandu jkollhom il-possibbiltà li jistqarru li ma jaqblux mat-test propost jew li jastjenu mill-votazzjoni. Nuqqas ta' tweġiba fil-limitu ta' żmien fiss titqies bħala vot fl-affermattiv.
   Il-President jista' wkoll jiddeċiedi li jniedi proċedura bil-miktub f'każ li ma jkun intlaħaq ebda ftehim minn qabel f'laqgħa tal-Bord ta’ Verifika. F'każ bħal dan, ftehim bil-miktub biss dwar it-test propost għandu jgħodd bħala vot affermattiv u għandu jingħata l-limitu ta' żmien fiss ta' mill-inqas 15-il jum tax-xogħol.
   Il-President, wara li jiskadi l-limitu ta' żmien, għandu jinforma lill-membri dwar ir-riżultat tal-vot. Deċiżjoni li tkun irċeviet l-għadd meħtieġ ta' voti favur tiġi meqjusa li tkun ġiet adottata fl-aħħar jum tal-perjodu li matulu l-membri jkunu ntalbu jirrispondu.
   3.   Jekk membru tal-Bord ta’ Verifika jipproponi matul il-proċedura bil-miktub li t-test jiġi emendat, il-President jagħżel bejn li:

               (a)

               jerġa' jibda mill-ġdid il-proċedura bil-miktub billi jikkomunika l-emenda proposta lill-membri skont il-proċedura fil-paragrafu 2, jew

               (b)

               iħassar il-proċedura bil-miktub biex il-kwistjoni terġa' tiġi diskussa fil-laqgħa li jmiss,

         skont liema proċedura l-President iqis xierqa għall-kwistjoni kkonċernata.
   4.   Jekk membru tal-Bord ta’ Verifika, qabel ma jiskadi l-limitu ta' żmien mogħti għar-risposti, jitlob li t-test propost jiġi eżaminat f'laqgħa mal-Bord ta’ Verifika, il-proċedura bil-miktub titħassar.
   Il-kwistjoni mbagħad tiġi eżaminata fil-laqgħa tal-Bord ta’ Verifika li jkun imiss.
   Artikolu 6
   Il-Bord ta’ Verifika jista' jwaqqaf gruppi ad-hoc komposti minn numru limitat ta' persuni sabiex dawn il-gruppi jħejju u jressqu għall-adozzjoni tal-Bord ta’ Verifika proposti fuq temi speċifiċi.
   Għal kull grupp ad-hoc, il-Bord ta’ Verifika għandu jiddeċiedi min għandu jkun ir-relautur, ix-xogħlijet li jridu jitwettqu, u l-limitu ta' żmien li fih il-grupp ikun irid iressaq ir-riżultati ta' ħidmietu lill-Bord ta’ Verifika. Dawn għandhom ikunu stabbiliti fil-mandat bil-miktub kif deċiż mill-Bord ta’ Verifika.
   Artikolu 7
   1.   Is-Segretarjat tal-Kummissjoni Amministrattiva għandu jħejji u jorganizza l-laqgħat tal-Bord ta’ Verifika u jniżżel il-minuti tagħhom. Għandu jwettaq ix-xogħol meħtieġ għat-tħaddim tal-Bord ta’ Verifika. L-aġenda, id-data u t-tul tal-laqgħat tal-Bord ta' Verifika għandhom jiġu miftiehma mal-President.
   2.   L-aġenda għandha tintbagħat mis-Segretarjat tal-Kummissjoni Amministrattiva lill-membri tal-Bord ta’ Verifika u lill-membri tal-Kummissjoni Amministrattiva mhux anqas minn 15-il jum qabel il-bidu ta’ kull laqgħa. Id-dokumenti relatati mal-punti fuq l-aġenda għandhom ikunu disponibbli mill-inqas għaxart(10) ijiem ta’ xogħol qabel il-bidu tal-laqgħa. Dan ma japplikax għal dokumenti li jipprovdu tagħrif ġenerali li ma hemmx bżonn li jiġi approvat.
   3.   Noti dwar il-laqgħa li jkun imiss tal-Bord ta’ Verifika għandhom jintbagħtu lis-Segretarjat tal-Kummissjoni Amministrattiva mill-inqas 20 jum ta' xogħol qabel il-bidu tal-laqgħa. Dan ma japplikax għal dokumenti li jipprovdu tagħrif ġenerali li ma hemmx bżonn li jiġu approvati.
   Noti li jkun fihom l-input għad-Dikjarazzjoni tal-kontijiet annwali stipulata fl-Artikolu 69 (1) tar-Regolament (KE) Nru 987/2009 għandhom isegwu l-format u jkunu jinkludu d-dettalji speċifikati mill-espert indipendenti jew mit-tim ta' esperti msemmija fl-Artikolu 3 (3) ta' din id-Deċiżjoni. Kull delegazzjoni għandha tibgħat din in-nota lis-Segretarjat sal-31 ta' Lulju tas-sena ta’ wara dik is-sena inkwistjoni.
   Artikolu 8
   Sa fejn huwa meħtieġ, ir-regoli tal-Kummissjoni Amministrattiva għandhom japplikaw għall-Bord ta’ Verifika.
   Artikolu 9
   Din id-Deċiżjoni għandha tkun ippubblikata f'Il-Ġurnal Uffiċjali tal-Unjoni Ewropea. Għandha tapplika mid-data tad-dħul fis-seħħ tar-Regolament ta’ Implimentazzjoni.

            Il-President tal-Kummissjoni Amministrattiva

         Lena MALMBERG

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.


title: Deċiżjoni tal-Kummissjoni (UE) 2015/767 tat-12 ta' Mejju 2015 li temenda l-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan

text:
               13.5.2015

               MT

               Il-Ġurnal Uffiċjali tal-Unjoni Ewropea

               L 120/58

         DEĊIŻJONI TAL-KUMMISSJONI (UE) 2015/767
   tat-12 ta' Mejju 2015
   li temenda l-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Ftehim Monetarju tas-17 ta' Diċembru 2009 bejn l-Unjoni Ewropea u l-Istat tal-Belt tal-Vatikan (1), u b'mod partikolari l-Artikolu 8(3) tiegħu,
   Billi:

               (1)

               L-Artikolu 8(1) tal-Ftehim Monetarju bejn l-Unjoni Ewropea u l-Istat tal-Belt tal-Vatikan (minn hawn 'il quddiem “il-Ftehim Monetarju”) jeħtieġ lill-Istat tal-Belt tal-Vatikan jimplimenta l-atti legali u r-regoli tal-Unjoni dwar il-karti tal-flus u l-muniti tal-euro, il-prevenzjoni tal-ħasil tal-flus, tal-frodi u tal-iffalsifikar tal-flus u tal-mezzi tal-ħlas mhux fi flus; medalji u tokens u rekwiżiti ta' rappurtar statistiku. Dawn l-atti u r-regoli huma elenkati fl-Anness tal-Ftehim Monetarju.

               (2)

               L-Anness tal-Ftehim Monetarju jrid jiġi emendat mill-Kummissjoni kull sena biex jitqiesu l-atti legali u r-regoli ġodda relevanti tal-Unjoni u l-emendi f'dawk eżistenti.

               (3)

               L-emenda tal-Anness tal-Ftehim Monetarju għandha tqis ukoll l-atti legali u r-regoli li tħassru.

               (4)

               L-Anness tal-Ftehim Monetarju għandu għalhekk jiġi emendat skont dan,

         ADOTTAT DIN ID-DEĊIŻJONI:
   Artikolu 1
   L-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan huwa ssostitwit bit-test fl-Anness ta' din id-Deċiżjoni.
   Artikolu 2
   Din id-Deċiżjoni tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-12 ta' Mejju 2015.

            Għall-Kummissjoni

            Il-President

         Jean-Claude JUNCKER

      (1)  ĠU C 28, 4.2.2010, p. 13.

      ANNESS

            “ANNESS

                        Dispożizzjonijiet Legali li għandhom jiġu implimentati

                        Skadenza għall-implimentazzjoni

                        Il-prevenzjoni tal-ħasil tal-flus

                        1

                        Id-Direttiva 2005/60/KE tal-Parlament Ewropew u tal-Kunsill tas-26 ta' Ottubru 2005 dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu (ĠU L 309, 25.11.2005, p. 15)
                        Emendata bi:

                        Il-31 ta' Diċembru 2010

                        2

                        Id-Direttiva 2008/20/KE tal-Parlament Ewropew u tal-Kunsill tal-11 ta' Marzu 2008 li temenda d-Direttiva 2005/60/KE dwar il-prevenzjoni tal-użu tas-sistema finanzjarja għall-iskop tal-money laundering u l-finanzjament tat-terroriżmu, fir-rigward tas-setgħat ta' implimentazzjoni konferiti lill-Kummissjoni (ĠU L 76, 19.3.2008, p. 46)
                        Supplimentata bi:

                        3

                        Id-Deċiżjoni Kwadru tal-Kunsill 2001/500/JHA tas-26 ta' Ġunju 2001 dwar il-ħasil tal-flus, l-identifikazzjoni, l-intraċċar, l-iffriżar, il-qbid u l-konfiska tal-mezzi u l-qligħ mill-kriminalità (ĠU L 182, 5.7.2001, p. 1)

                        4

                        Ir-Regolament (KE) Nru 1889/2005 tal-Parlament Ewropew u tal-Kunsill tas-26 ta' Ottubru 2005 dwar kontrolli ta' flus kontanti deħlin fil-Komunità jew ħerġin mill-Komunità (ĠU L 309, 25.11.2005, p. 9)

                        5

                        Id-Direttiva tal-Kummissjoni 2006/70/KE tal-1 ta' Awwissu 2006 li tistabbilixxi miżuri implimentattivi għad-Direttiva 2005/60/KE tal-Parlament Ewropew u tal-Kunsill dwar id-definizzjoni ta' persuni esposti politikament u l-kriterji tekniċi għal proċeduri ssimplifikati tad-diliġenza dovuta mal-klijent u għal eżenzjoni għal raġunijiet ta' attività finanzjarja mwettqa fuq bażi okkażjonali jew limitata ħafna (ĠU L 214, 4.8.2006, p. 29)

                        6

                        Ir-Regolament (KE) Nru 1781/2006 tal-Parlament Ewropew u tal-Kunsill tal-15 ta' Novembru 2006 dwar informazzjoni dwar il-pagatur li għandha takkumpanja t-trasferimenti ta' fondi (ĠU L 345, 8.12.2006, p. 1)

                        7

                           Id-Direttiva 2014/42/UE tal-Parlament Ewropew u tal-Kunsill tat-3 ta' April 2014 dwar l-iffriżar u l-konfiska ta' mezzi strumentali u r-rikavat minn attività kriminali fl-Unjoni Ewropea (ĠU L 127, 29.4.2014, p. 39)

                        Il-31 ta' Diċembru 2016 (2)

                        Il-prevenzjoni tal-frodi u tal-iffalsifikar

                        8

                           Id-Deċiżjoni Qafas tal-Kunsill 2001/413/JHA tat-28 ta' Mejju 2001 li tiġġieled frodi u ffalsifikar ta' mezzi ta' ħlas bi flus mhux kontanti (ĠU L 149, 2.6.2001, p. 1)

                        Il-31 ta' Diċembru 2010

                        9

                           Ir-Regolament tal-Kunsill (KE) Nru 1338/2001 tat-28 ta' Ġunju 2001 li jistabbilixxi miżuri neċessarji għall-protezzjoni mill-iffalsifikar tal-euro (ĠU L 181, 4.7.2001, p. 6)
                        Emendat bi:

                        Il-31 ta' Diċembru 2010

                        10

                        Ir-Regolament tal-Kunsill (KE) Nru 44/2009 tat-18 ta' Diċembru 2008 li jemenda r-Regolament (KE) Nru 1338/2001 li jistabbilixxi l-miżuri neċessarji għall-protezzjoni kontra l-iffalsifikar tal-euro (ĠU L 17, 22.1.2009, p. 1)

                        11

                           Ir-Regolament tal-Kunsill (KE) Nru 2182/2004 tas-6 ta' Diċembru 2004 dwar midalji u tokens simili għall-muniti tal-euro (ĠU L 373, 21.12.2004, p. 1)
                        Emendat bi:

                        Il-31 ta' Diċembru 2010

                        12

                        Ir-Regolament tal-Kunsill (KE) Nru 46/2009 tat-18 ta' Diċembru 2008 li jemenda r-Regolament (KE) Nru 2182/2004 dwar midalji u tokens simili għall-muniti tal-euro (ĠU L 17, 22.1.2009, p. 5)

                        13

                           Id-Direttiva 2014/62/UE tal-Parlament Ewropew u tal-Kunsill tal-15 ta' Mejju 2014 dwar il-protezzjoni tal-euro u muniti oħra kontra l-iffalsifikar permezz tal-liġi kriminali, u li tissostitwixxi d-Deċiżjoni Kwadru tal-Kunsill 2000/383/ĠAI (ĠU L 151, 21.5.2014, p. 1)

                        Il-31 ta' Diċembru 2016 (2)

                        Ir-regoli dwar il-karti tal-flus u l-muniti tal-euro

                        14

                           Il-Konklużjonijiet tal-Kunsill tat-23 ta' Novembru 1998 u tal-5 ta' Novembru 2002 dwar il-muniti għall-kollezzjonisti

                        Il-31 ta' Diċembru 2010

                        15

                           Il-Konklużjonijiet tal-Kunsill tal-10 ta' Mejju 1999 dwar is-sistema għall-immaniġġjar tal-kwalità għall-muniti tal-euro

                        Il-31 ta' Diċembru 2010

                        16

                           Il-Komunikazzjoni tal-Kummissjoni 2001/C 318/03 tat-22 ta' Ottubru 2001 dwar il-protezzjoni tad-drittijiet tal-awtur tad-disinn tal-wiċċ komuni tal-muniti tal-euro (C(2001) 600 finali), (ĠU C 318, 13.11.2001, p. 3)

                        Il-31 ta' Diċembru 2010

                        17

                           Il-Linja Gwida ECB/2003/5 tal-Bank Ċentrali Ewropew tal-20 ta' Marzu 2003 dwar l-infurzar ta' miżuri kontra r-riproduzzjoni tal-karti tal-flus ewro irregolari u dwar il-bdil u l-irtirar tal-karti tal-flus ewro (ĠU L 78, 25.3.2003, p. 20).
                        Emendata bi:

                        Il-31 ta' Diċembru 2010

                        18

                        Il-Linja Gwida BĊE/2013/11 tal-Bank Ċentrali Ewropew tad-19 ta' April 2013 li temenda l-Linja Gwida BĊE/2003/5 dwar l-infurzar ta' miżuri kontra r-riproduzzjoni tal-karti tal-flus tal-euro irregolari u dwar il-bdil u l-irtirar tal-karti tal-flus tal-euro (ĠU L 118, 30.4.2013, p. 43)

                        Il-31 ta' Diċembru 2014 (1)

                        19

                           Id-Deċiżjoni BĊE/2010/14 tal-Bank Ċentrali Ewropew tas-16 ta' Settembru 2010 dwar il-verifika tal-awtentiċità u l-kundizzjoni u r-riċirkulazzjoni tal-karti tal-flus tal-euro (ĠU L 267, 9.10.2010, p. 1)
                        Emendata bi:

                        Il-31 ta' Diċembru 2012

                        20

                           Id-Deċiżjoni BĊE/2012/19 tal-Bank Ċentrali Ewropew tas-7 ta' Settembru 2012 (ĠU L 253, 20.9.2012, p. 19)

                        Il-31 ta' Diċembru 2013 (1)

                        21

                           Ir-Regolament (UE) Nru 1210/2010 tal-Parlament Ewropew u tal-Kunsill tal-15 ta' Diċembru 2010 li jikkonċerna l-awtentikazzjoni tal-muniti tal-euro u t-trattament ta' muniti tal-euro li mhumiex tajba għaċ-ċirkolazzjoni (ĠU L 339, 22.12.2010, p. 1)

                        Il-31 ta' Diċembru 2012

                        22

                           Ir-Regolament (UE) Nru 651/2012 tal-Parlament Ewropew u tal-Kunsill tal-4 ta' Lulju 2012 dwar il-ħruġ tal-muniti tal-euro (ĠU L 201, 27.7.2012, p. 135)

                        Il-31 ta' Diċembru 2013 (1)

                        23

                           Id-Deċiżjoni BĊE/2013/10 tal-Bank Ċentrali Ewropew tad-19 ta' April 2013 (ĠU L 118, 30.4.2013, p. 37)

                        Il-31 ta' Diċembru 2014 (1)

                        24

                           Ir-Regolament tal-Kunsill (UE) Nru 729/2014 tal-24 ta' Ġunju 2014 dwar denominazzjonijiet u speċifikazzjonijiet tekniċi tal-muniti tal-euro maħsuba għaċ-ċirkolazzjoni (ĠU L 194, 2.7.2014, p. 1)

                        Il-31 ta' Diċembru 2013 (2)

               Taqsima tal-Anness tal-Ftehim Monetarju skont l-arranġament ad hoc tal-Kumitat Konġunt fuq talba mis-Santa Sede u l-Istat tal-Belt tal-Vatikan dwar l-inklużjoni ta' regoli rilevanti applikabbli għal entitajiet li jwettqu attivitajiet finanzjarji fuq bażi professjonali

                        Partijiet rilevanti tal-istrumenti legali li ġejjin

                        Skadenza għall-implimentazzjoni

                        25

                           Id-Direttiva tal-Kunsill 86/635/KEE tat-8 ta' Diċembru 1986 dwar il-kontijiet annwali u l-kontijiet konsolidati ta' banek u istituzzjonijiet finanzjarji oħrajn (ĠU L 372, 31.12.1986, p. 1), kif emendata mid-Direttiva 2001/65/KE tal-Parlament Ewropew u tal-Kunsill tas-27 ta' Settembru 2001 (ĠU L 283, 27.10.2001, p. 28), id-Direttiva 2003/51/KE tal-Parlament Ewropew u tal-Kunsill tat-18 ta' Ġunju 2003 (ĠU L 178, 17.7.2003, p. 16) u d-Direttiva 2006/46/KE tal-Parlament Ewropew u tal-Kunsill tal-14 ta' Ġunju 2006 (ĠU L 224, 16.8.2006, p. 1)

                        Il-31 ta' Diċembru 2016 (2)

                        26

                           Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338)

                        Il-31 ta' Diċembru 2017 (2)

                        27

                           Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1)

                        Il-31 ta' Diċembru 2017 (2)

                        Il-leġiżlazzjoni dwar il-ġbir tal-informazzjoni statistika

                        28

                           Il-Linja Gwida BĊE/2013/24 tal-Bank Ċentrali Ewropew tal-25 ta' Lulju 2013 dwar ir-rekwiżiti ta' rapportar tal-istatistika tal-Bank Ċentrali Ewropew fil-qasam tal-kontijiet finanzjarji (ĠU L 2, 7.1.2014, p. 34)

                        Il-31 ta' Diċembru 2016 (2)

                        29

                           Ir-Regolament (UE) Nru 1071/2013 tal-Bank Ċentrali Ewropew tal-24 ta' Settembru 2013 dwar il-karta tal-bilanċ ikkonsolidata tas-settur tal-istituzzjonijiet finanzjarji monetarji (BĊE/2013/33) (ĠU L 297, 7.11.2013, p. 1)

                        Il-31 ta' Diċembru 2016 (2)

                        30

                           Ir-Regolament (UE) Nru 1072/2013 tal-Bank Ċentrali Ewropew tal-24 ta' Settembru 2013 dwar statistika fuq rati ta' imgħax applikati minn istituzzjonijiet finanzjarji monetarji (BĊE/2013/34) (ĠU L 297, 7.11.2013, p. 51)

                        Il-31 ta' Diċembru 2016 (2)

                        31

                           Il-Linja Gwida BĊE/2014/15 tal-Bank Ċentrali Ewropew tal-4 ta' April 2014 dwar statistika monetarja u finanzjarja (ĠU L 340, 26.11.2014, p. 1)

                        Il-31 ta' Diċembru 2016 (2)

         (1)  Dawn l-iskadenzi kienu maqbula mill-Kumitat Konġunt tal-2013.

         (2)  Dawn l-iskadenzi kienu maqbula mill-Kumitat Konġunt tal-2014.”


title: 2008/871/KE: Deċiżjoni tal-Kunsill ta’ l- 20 ta' Ottubru 2008 dwar l-approvazzjoni f’isem il-Komunità Ewropea, tal-Protokoll dwar il-Valutazzjoni Strateġika Ambjentali għall-Konvenzjoni ta’ Espoo ta’ l-UN/ECE ta’ l-1991 dwar il-Valutazzjoni ta’ l-Impatt Ambjentali f’Kuntest Transkonfinali

text:
               19.11.2008

               MT

               Il-Ġurnal Uffiċjali ta’ l-Unjoni Ewropea

               L 308/33

         DEĊIŻJONI TAL-KUNSILL
   ta’ l-20 ta' Ottubru 2008
   dwar l-approvazzjoni f’isem il-Komunità Ewropea, tal-Protokoll dwar il-Valutazzjoni Strateġika Ambjentali għall-Konvenzjoni ta’ Espoo ta’ l-UN/ECE ta’ l-1991 dwar il-Valutazzjoni ta’ l-Impatt Ambjentali f’Kuntest Transkonfinali
   (2008/871/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 175(1), flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fil-21 ta’ Mejju 2003, fl-okkażjoni tal-ħames Konferenza Ministerjali “Ambjent għall-Ewropa” li saret fi Kiev, l-Ukraina, mill-21 sat-23 ta’ Mejju 2003, il-Kummissjoni, f’isem il-Komunità, iffirmat il-Protokoll dwar il-Valutazzjoni Strateġika Ambjentali għall-Konvenzjoni ta’ Espoo ta’ l-UN/ECE ta’ l-1991 dwar il-Valutazzjoni ta’ l-Impatt Ambjentali f’Kuntest Transkonfinali (“il-Protokoll SEA”).

               (2)

               Il-Protokoll SEA jgħin jipproteġi l-ambjent billi jipprovdi għall-valutazzjoni ta’ l-effetti potenzjali ambjentali sinifikanti, inklużi dawk fuq is-saħħa, ta’ pjanijiet u programmi u billi jistinka sabiex jiżgura li t-tħassib ambjentali, inkluż dak fuq s-saħħa, jiġi kkunsidrat u integrat sal-punt adegwat, fil-preparazzjoni tal-proposti għal linji politiċi u għal leġislazzjoni.

               (3)

               Il-Komunità u l-Istati Membri għandhom jieħdu l-passi meħtieġa biex ikun permess id-depożitu, sa fejn hu possibbli simultanjament, ta’ l-istrumenti ta’ ratifika, u approvazzjoni u aċċettazzjoni.

               (4)

               Il-Protokoll SEA għandu jiġi approvat mill-Komunità,

         IDDEĊIEDA KIF ĠEJ:
   Artikolu 1
   1.   Il-Protokoll dwar il-Valutazzjoni Strateġika Ambjentali għall-Konvenzjoni ta’ Espoo dwar il-Valutazzjoni ta’ l-Impatt Ambjentali f’Kuntest Transkonfinali (“il-Protokoll SEA”), huwa b’dan approvat f’isem il-Komunità Ewropea.
   2.   It-test tal-Protokoll SEA huwa anness ma’ din id-Deċiżjoni.
   Artikolu 2
   1.   Il-President tal-Kunsill huwa b’dan awtorizzat jaħtar il-persuni mogħtija s-setgħa li jiddepożitaw l-istrument ta’ approvazzjoni tal-Protokoll SEA mas-Segretarju Ġenerali tan-Nazzjonijiet Uniti, li jaġixxi fil-kapaċità tiegħu ta’ Depożitarju, in linea ma’ l-Artikolu 22 ta’ dak il-Protokoll.
   2.   Fl-istess ħin, il-persuni maħtura għandhom jiddepożitaw id-dikjarazzjoni tal-kompetenza stabbilita fl-Anness għal din id-Deċiżjoni, kif meħtieġ mill-Artikolu 23(5) tal-Protokoll SEA.

      Magħmula fil-Lussemburgu, 20 ta’ Ottubru 2008.

            Għall-Kunsill

            Il-President

         J.-L. BORLOO

      (1)  Opinjoni tat-8 ta’ Lulju 2008 (għadha m’hijiex pubblikata fil-Ġurnal Uffiċjali)
   ANNESS
   Dikjarazzjoni mill-Komunità Ewropea in linea mal-Artikolu 23(5) tal-Protokoll dwar il-Valutazzjoni Strateġika Ambjentali għall-Konvenzjoni ta’ Espoo tal-UN/ECE tal-1991 dwar il-Valutazzjoni tal-Impatt Ambjentali f’Kuntest Transkonfinali.
   Il-Komunità Ewropea tiddikjara illi, in linea mat-Trattat li jistabbilixxi l-Komunità Ewropea, u b’mod partikolari l-Artikolu 175(1) tiegħu, hija kompetenti biex tidħol fi ftehim internazzjonali, u biex timplimenta l-obbligi naxxenti minnhom, li jikkontribwixxu għall-insegwiment tal-objettivi li ġejjin:

               —

               li tiġi ppreservata, imħarsa u mtejba l-kwalità tal-ambjent,

               —

               li tiġi protetta s-saħħa umana,

               —

               l-użu prudenti u razzjonali tar-riżorsi naturali,

               —

               li jkunu promossi miżuri fuq livell internazzjonali biex tieħu ħsieb problemi ambjentali reġjonali jew fuq skala dinjija.

         Barra minn dan, il-Komunità Ewropea tiddikjara li hija diġà addottat strumenti legali, inkluż id-Direttiva Nru 2001/42/KE tal-Parlament Ewropew u tal-Kunsill dwar il-valutazzjoni tal-effetti ta’ ċerti pjanijiet u programmi fuq l-ambjent, li jorbtu lill-Istati Membri tagħha, li jkopru materji regolati minn dan il-Protokoll, u ser tippreżenta u taġġorna, kif xieraq, lista ta’ dawk l-istrumenti legali lid-Depożitarju in linea mal-Artikolu 23(5) tal-Protokoll.
   Il-Komunità Ewropea hija responsabbli għat-twettiq ta’ dawk l-obbligi naxxenti mill-Protokoll li huma koperti mil-liġi Komunitarja.
   L-eżerċizzju tal-kompetenza Komunitarja huwa, min-natura tiegħu, soġġett għal żvilupp kontinwu.
    ---documentbreak---

               19.11.2008

               MT

               Il-Ġurnal Uffiċjali ta’ l-Unjoni Ewropea

               L 308/35

         PROTOKOLL
   dwar il-Valutazzjoni Ambjentali Strateġika tal-Konvenzjoni dwar il-Valutazzjoni ta’ l-Impatt Ambjentali f’Kuntest Transkonfinali
   IL-PARTIJIET GĦAL DAN IL-PROTOKOLL,
   FILWAQT LI JIRRIKONOXXU l-importanza tal-integrazzjoni ta’ konsiderazzjonijiet ambjentali, inklużi dawk dwar is-saħħa, fit-tħejjija u l-adozzjoni tal-pjani u l-programmi u, sal-limitu xieraq, il-politika u l-leġislazzjoni,
   FILWAQT LI JIKKOMMETTU ruħhom biex jippromwovu żvilupp sostenibbli u għalhekk isejsu l-pożizzjoni tagħhom fuq il-konklużjonijiet tal-Konferenza tan-Nazzjonijiet Uniti dwar l-Ambjent u l-Iżvilupp (Rio de Janeiro, il-Brażil, 1992), b’mod partikolari l-prinċipji 4 u 10 tad-Dikjarazzjoni ta’ Rio dwar l-Ambjent u l-Iżvilupp u l-Aġenda 21, kif ukoll fuq dak li ħareġ mit-tielet Konferenza Ministerjali dwar l-Ambjent u s-Saħħa (Londra, 1999) u s-Samit Dinji dwar l-Iżvilupp Sostenibbli (Johannesburg, l-Afrika ta’ Isfel, 2002),
   FILWAQT LI JŻOMMU F’MOĦĦHOM il-Konvenzjoni dwar il-Valutazzjoni tal-Impatt Ambjentali f’Kuntest Transkonfinali, magħmula f’Espoo, il-Finlandja, fil-25 ta’ Frar 1991, u d-deċiżjoni II/9 tal-Partijiet tagħha f’Sofija fis-26 u s-27 ta’ Frar 2001, meta kien ġie deċiż li jitħejja protokoll dwar il-valutazzjoni ambjentali strateġika, li jorbot legalment,
   FILWAQT LI JIRRIKONOXXU li l-valutazzjoni ambjentali strateġika għandu jkollha rwol importanti fit-tħejjija u l-adozzjoni tal-pjani, il-programmi, u, sal-limitu xieraq, il-politika u l-leġislazzjoni, u li l-applikazzjoni f’ambitu aktar wiesa’ tal-prinċipji tal-valutazzjoni tal-impatt ambjentali għall-pjani, il-programmi, il-politika u l-leġislazzjoni ser isaħħu dejjem aktar l-analiżi sistematika tal-effetti ambjentali sinifikanti tagħhom,
   FILWAQT LI JIRRIKONOXXU l-Konvenzjoni dwar l-Aċċess għall-Informazzjoni, il-Parteċipazzjoni Pubblika fit-Teħid tad-Deċiżjonijiet u l-Aċċess għall-Ġustizzja fi Kwistjonijiet marbuta mal-Ambjent, magħmula f’Aarhus, id-Danimarka, fil-25 ta’ Ġunju 1998, u filwaqt li jinnutaw il-paragrafi rilevanti tad-Dikjarazzjoni ta’ Lucca, addottata fl-ewwel laqgħa tal-Partijiet tagħha,
   FILWAQT LI HUMA KONXJI, għalhekk, mill-importanza li jipprovdu għal parteċipazzjoni pubblika fil-valutazzjoni ambjentali strateġika,
   FILWAQT LI JIRRIKONOXXU l-benefiċċji għas-saħħa u l-benessri tal-ġenerazzjonijiet tallum u ta’ għada li jitgawdew jekk il-ħtieġa tat-tħaris u t-titjib tas-saħħa tal-poplu titqies bħala parti integrali mill-valutazzjoni ambjentali strateġika, u filwaqt li jirrikonoxxu x-xogħol li sar bl-inizjattiva tal-Organizzazzjoni Dinjija tas-Saħħa f’dan ir-rigward,
   FILWAQT LI HUMA KONXJI tal-ħtieġa u l-importanza tat-tkabbir tal-kooperazzjoni internazzjonali fl-ivvalutar tal-effetti ambjentali transkonfinali, inklużi dawk li jirrigwardaw is-saħħa, li ser ikollhom il-pjani u l-programmi proposti, u, sal-limitu xieraq, il-politika u l-leġislazzjoni,
   QABLU KIF ĠEJ:
   Artikolu 1
   Għan
   L-għan ta’ dan il-Protokoll hu li jipprovdi għal livell għoli ta’ protezzjoni tal-ambjent, inkluża s-saħħa, billi:

               (a)

               Jiġi żgurat li l-konsiderazzjonijiet ambjentali, inklużi dawk relatati mas-saħħa, ikunu meqjusa b’mod sħiħ fl-iżvilupp tal-pjani u l-programmi;

               (b)

               Jikkontribwixxi għall-konsiderazzjoni tal-interessi favur l-ambjent, inkluża s-saħħa, fil-proċess tat-tħejjija tal-politika u l-leġislazzjoni;

               (ċ)

               Jistabbilixxi proċeduri ċari, trasparenti u effettivi għall-valutazzjoni ambjentali strateġika;

               (d)

               Jipprovdi għall-parteċipazzjoni pubblika fil-valutazzjoni ambjentali strateġika; u

               (e)

               Jintegra b’dawn il-mezzi l-interessi favur l-ambjent, inkluża s-saħħa, fil-miżuri u l-istrumenti mfassla biex ikompli jitkabbar l-iżvilupp sostenibbli.

         Artikolu 2
   Definizzjonijiet
   Għall-għanijiet ta’ dan il-Protokoll,

               (1)

               “Konvenzjoni” tfisser il-Konvenzjoni dwar il-Valutazzjoni tal-Impatt Ambjentali f’Kuntest Transkonfinali.

               (2)

               “Parti” tfisser Parti Kontraenti għal dan il-Protokoll, sakemm it-test ma jindikax mod ieħor.

               (3)

               “Parti tal-oriġini” tfisser Parti jew Partijiet għal dan il-Protokoll li fi ħdan il-ġurisdizzjoni tagħha jew tagħhom hi prevista t-tħejjija ta’ pjan jew programm.

               (4)

               “Parti Effettwata” tfisser Parti jew Partijiet għal dan il-Protokoll li x’aktarx ser tiġi jew ser jiġu effettwata jew effettwati mill-effetti ambjentali, inkluż fuq is-saħħa, transkonfinali, ta’ pjan jew programm.

               (5)

               “Pjani u programmi” tfisser pjani u programmi u kwalunkwe modifikazzjonijiet li jistgħu jsirulhom li huma:

                           (a)

                           Meħtieġa minn dispożizzjonijiet leġiżlattivi, regolatorji jew amministrattivi; u

                           (b)

                           Suġġetti għat-tħejjija u/jew l-adozzjoni minn awtorità jew imħejjija minn awtorità għall-adozzjoni, permezz ta’ proċedura formali, minn Parlament jew minn gvern.

               (6)

               “Valutazzjoni ambjentali strateġika” tfisser l-evalwazzjoni tal-effetti ambjentali, inkluż fuq is-saħħa, li x’aktarx iseħħu, li tinkludi d-determinazzjoni tal-ambitu ta’ rapport ambjentali u t-tħejjija tiegħu, l-eżekuzzjoni ta’ parteċipazzjoni pubblika u konsultazzjonijiet, u l-konsiderazzjoni tar-rapport ambjentali u r-riżultati tal-parteċipazzjoni pubblika u l-konsultazzjonijiet fir-rigward ta’ pjan jew programm.

               (7)

               “Effett ambjentali, inkluż fuq is-saħħa” tfisser kwalunkwe effett fuq l-ambjent, inkluż fuq is-saħħa tal-bniedem, il-flora, il-fawna, il-bijodiversità, il-ħamrija, il-klima, l-arja, l-ilma, il-pajsaġġ, is-siti naturali, l-assi materjali, il-wirt kulturali u l-interazzjoni bejn dawn il-fatturi.

               (8)

               “Il-pubbliku” tfisser persuna naturali jew legali waħda jew aktar u, skond il-leġislazzjoni jew il-prattika nazzjonali, l-assoċjazzjonijiet, l-organizzazzjonijiet jew il-gruppi tagħhom.

         Artikolu 3
   Dispożizzjonijiet ġenerali
   1.   Kull Parti għandha tieħu l-miżuri leġiżlattivi u regolatorji meħtieġa u miżuri xierqa oħra biex timplimenta d-dispożizzjonijiet ta’ dan il-Protokoll fl-ambitu ta’ qafas ċar u trasparenti.
   2.   Kull Parti għandha tagħmel ħilitha biex tiżgura li l-uffiċjali u l-awtoratijiet jassistu u jipprovdu gwida lill-pubbliku fi kwistjonijiet koperti minn dan il-Protokoll.
   3.   Kull Parti għandha tipprovdi għal rikonoxximent xieraq ta’ u sostenn għall-assoċjazzjonijiet, l-organizzazzjonijiet u l-gruppi li jippromwovu l-protezzjoni tal-ambjent, inkluża s-saħħa, fil-kuntest ta’ dan il-Protokoll.
   4.   Id-dispożizzjonijiet ta’ dan il-Protokoll m’għandhomx jeffettwaw id-dritt li Parti għandha biex iżżomm jew iddaħħal miżuri ulterjuri fejn għandu x’jaqsam ma’ kwistjonijiet koperti minn dan il-Protokoll.
   5.   Kull Parti għandha tippromwovi l-għanijiet ta’ dan il-Protokoll fi proċessi ta’ teħid ta’ deċiżjonijiet internazzjonali rilevanti u fl-ambitu tal-qafas ta’ organizzazzjonijiet internazzjonali rilevanti.
   6.   Kull Parti għandha tiżgura li l-persuni li jeżerċitaw drittijiethom f’konformità mad-dispożizzjonijiet ta’ dan il-Protokoll m’għandhom bl-ebda mod ikunu penalizzati, ippersegwitati jew attakkati minħabba l-involviment tagħhom. Din id-dispożizzjoni m’għandhiex teffettwa s-setgħat tal-qrati nazzjonali biex irebbħu spejjeż raġonevoli fi proċedimenti ġudizzjarji.
   7.   Fl-ambitu tad-dispożizzjonijiet rilevanti ta’ dan il-Protokoll, il-pubbliku għandu jkun jista’ jeżerċita drittijietu mingħajr diskriminazzjoni fejn għandhom x’jaqsmu ċ-ċittadinanza, in-nazzjonalità jew id-domiċilju u, fil-każ ta’ persuna legali, mingħajr diskriminazzjoni dwar fejn għandu jkollha s-sede rreġistrata tagħha jew iċ-ċentru effettiv għall-attivitajiet tagħha.
   Artikolu 4
   Qasam ta’ applikazzjoni fir-rigward tal-pjani u programmi
   1.   Kull Parti għandha tiżgura li titwettaq valutazzjoni ambjentali strateġika għall-pjani u l-programmi msemmija fil-paragrafi 2, 3 u 4 li x’aktarx ikollhom effett qawwi fuq l-ambjent, inkluża s-saħħa.
   2.   Għandha titwettaq valutazzjoni ambjentali strateġika għall-pjani u l-programmi li jitħejjew għall-agrikoltura, is-settur forestrali, is-sajd, l-enerġija, l-industrija inkluż is-settur tal-minjieri, it-trasport, l-iżvilupp reġjonali, il-ġestjoni tal-iskart, it-telekomunikazzjoni, it-turiżmu, il-pjanifikazzjoni urbana u rurali jew l-użu tal-art, u li jistabbilixxu l-qafas tal-awtorizzazzjoni għall-iżvilupp ġejjieni tal-proġetti elenkati fl-Anness I u kull proġett ieħor elenkat fl-Anness II li jeħtieġ valutazzjoni tal-impatt ambjentali skond il-leġislazzjoni nazzjonali.
   3.   Għall-pjani u l-programmi għajr għal dawk soġġetti għall-paragrafu 2 li jistabbilixxu l-qafas tal-awtorizzazzjoni għall-iżvilupp ġejjieni tal-proġetti, għandha titwettaq valutazzjoni ambjentali strateġika meta Parti tiddetermina li jsir dan skond l-artikolu 5, il-paragrafu 1.
   4.   Għall-pjani u l-programmi msemmija fil-paragrafu 2 li jiddeterminaw l-użu ta’ żoni żgħar fuq livell lokali u għall-modifikazzjonijiet minuri tal-pjani u l-programmi msemmija fil-paragrafu 2, għandha titwettaq valutazzjoni ambjentali strateġika biss meta Parti tiddetermina li jsir dan skond l-artikolu 5, il-paragrafu 1.
   5.   Il-pjani u l-programmi li ġejjin mhumiex soġġetti għal dan il-Protokoll:

               (a)

               Il-pjani u l-programmi li l-għan waħdieni tagħhom hu li jaqdu d-difiża nazzjonali jew l-emerġenzi ċivili;

               (b)

               Il-pjani u l-programmi finanzjarji jew baġitarji.

         Artikolu 5
   Tgħarbil
   1.   Kull Parti għandha tiddetermina jekk il-pjani u l-programmi msemmija fl-artikolu 4, il-paragrafi 3 u 4 humiex probabbilment ser ikollhom effetti qawwija fuq l-ambjent, inkluż fuq is-saħħa permezz ta’ eżami każ b’każ jew permezz tal-ispeċifikar ta’ tipi ta’ pjani u programmi jew permezz ta’ kombinazzjoni taż-żewġ metodi. Għal dan il-għan, kull Parti għandha, fil-każi kollha, tqis il-kriterji stabbiliti fl-anness III.
   2.   Kull Parti għandha tiżgura li l-awtoritajiet ambjentali u tas-saħħa msemmija fl-artikolu 9, il-paragrafu 1, ikunu kkonsultati meta jiġu applikati l-proċeduri msemmija fil-paragrafu 1 hawn fuq.
   3.   Sal-limitu xieraq, kull Parti għandha tagħmel ħilitha biex tipprovdi opportunitajiet għall-parteċipazzjoni tal-pubbliku interessat fit-tgħarbil tal-pjani u l-programmi skond dan l-artikolu.
   4.   Kull Parti għandha tiżgura disponibbiltà pubblika fil-pront tal-konklużjonijiet f’konformità mal-paragrafu 1, inklużi r-raġunijiet għaliex ma kienx hemm ħtieġa ta’ valutazzjoni ambjentali strateġika, permezz ta’ avviżi pubbliċi jew permezz ta’ mezzi xierqa oħra bħal mhi l-midja elettronika.
   Artikolu 6
   Evalwazzjoni tal-qasam ta’ applikazzjoni
   1.   Kull Parti għandha tistabbilixxi arranġamenti għad-determinazzjoni tal-informazzjoni rilevanti biex tiġi inkluża fir-rapport ambjentali skond l-artikolu 7, il-paragrafu 2.
   2.   Kull Parti għandha tiżgura li l-awtoritajiet tal-ambjent u tas-saħħa msemmija fl-artikolu 9, il-paragrafu 1, jiġu kkonsultati meta ssir id-determinazzjoni tal-informazzjoni rilevanti biex tiġi inkluża fir-rapport ambjentali.
   3.   Sal-limitu xieraq, kull Parti għandha tagħmel ħilitħa biex tipprovdi opportunitajiet għall-parteċipazzjoni tal-pubbliku kkonċernat fil-proċess tad-determinazzjoni tal-informazzjoni rilevanti biex tiġi inkluża fir-rapport ambjentali.
   Artikolu 7
   Rapport ambjentali
   1.   Għall-pjani u l-programmi suġġetti għal valutazzjoni ambjentali, kull Parti għandha tiżgura li jitħejja rapport ambjentali.
   2.   Skond id-determinazzjoni taħt l-artikolu 6, ir-rapport ambjentali għandu jidentifika, jiddeskrivi u jevalwa l-effetti sinifikanti li x’aktarx iseħħu fuq l-ambjent, inkluż fuq is-saħħa, bl-implimentazzjoni tal-pjan jew il-programm u l-alternattivi raġonevoli għalihom. Ir-rapport għandu jkun fih informazzjoni bħal din speċifikata fl-anness IV, kif jista’ jintalab li jsir b’mod raġonevoli, filwaqt li jitqies dan li ġej:

               (a)

               L-għarfien u l-metodi attwali tal-valutazzjoni;

               (b)

               Il-kontenut u l-livell ta’ dettall tal-pjan jew il-programm u l-istadju tiegħu fil-proċess tat-teħid tad-deċiżjonijiet;

               (ċ)

               L-interessi tal-pubbliku; u

               (d)

               L-informazzjoni meħtieġa mill-entità responsabbli mit-teħid tad-deċiżjonijiet.

         3.   Kull Parti għandha tiżgura li r-rapporti ambjentali jkunu ta’ kwalità suffiċjenti biex jissodisfaw ir-rekwiżiti ta’ dan il-Protokoll.
   Artikolu 8
   Parteċipazzjoni pubblika
   1.   Kull Parti għandha tiżgura li jkunu hemm opportunitajiet minn kmieni, f’waqthom u effettivi għall-parteċipazzjoni pubblika, meta l-għażliet kollha jkunu miftuħa, fil-valutazzjoni ambjentali strateġika tal-pjani u l-programmi.
   2.   Bl-użu tal-midja elettronika jew b’mezzi xierqa oħra, kull Parti għandha tiżgura li l-abbozz tal-pjan jew il-programm u r-rapport ambjentali jkunu disponibbli għall-pubbliku fi żmien opportun.
   3.   Kull Parti għandha tiżgura li l-pubbliku kkonċernat, inklużi l-organizzazzjonijiet mhux governattivi rilevanti, ikunu identifikati b’konformità ma’ l-għanijiet tal-paragrafi 1 u 4.
   4.   Kull Parti għandha tiżgura li l-pubbliku msemmi fil-paragrafu 3 jkollu l-opportunità biex jesprimi ruħu dwar l-abbozz tal-pjan jew il-programm u r-rapport ambjentali matul perjodu ta’ żmien raġonevoli.
   5.   Kull Parti għandha tiżgura li l-arranġamenti dettaljati biex il-pubbliku kkonċernat jiġi infurmat u kkonsultat ikunu determinati u pubblikament disponibbli. Għal dan il-għan, kull Parti għandha tqis, sa limitu xieraq, l-elementi elenkati fl-anness V.
   Artikolu 9
   Konsultazzjoni ma’ awtoritajiet ambjentali u tas-saħħa
   1.   Kull Parti għandha tinnomina l-awtoritajiet li jridu jiġu kkonsultati li, minħabba r-responsabbiltajiet speċifiċi tagħhom għall-ambjent jew għas-saħħa, x’aktarx jikkonċernawhom l-effetti tal-implimentazzjoni tal-pjan jew il-programm fuq l-ambjent, inkluż fuq is-saħħa.
   2.   L-abbozz tal-pjan jew tal-programm u r-rapport ambjentali għandhom ikunu disponibbli biex jarawhom l-awtoritajiet imsemmija fil-paragrafu 1.
   3.   Kull Parti għandha tiżgura li l-awtoritajiet imsemmija fil-paragrafu 1 jingħataw minn kmieni, fil-waqt u b’mod effettiv, l-opportunità biex jesprimu l-opinjoni tagħhom dwar l-abbozz tal-pjan jew tal-programm u r-rapport ambjentali.
   4.   Kull Parti għandha tiddetermina l-arranġamenti dettaljati biex l-awtoritajiet tal-ambjent u tas-saħħa msemmija fil-paragrafu 1 jiġu infurmati u kkonsultati.
   Artikolu 10
   Konsultazzjonijiet transkonfinali
   1.   Meta Parti tal-oriġini jidhrilha li l-implimentazzjoni ta’ pjan jew promgramm x’aktarx ser ikollhu effetti transkonfinali sinifikanti fuq l-ambjent, inkluż fuq is-saħħa jew meta Parti li x’aktarx ser tkun effettwata b’mod sinifikanti titlob dan, il-Parti tal-oriġini għandha mill-aktar fis possibbli qabel l-adozzjoni tal-pjan jew il-programm tinnotifika lill-Parti effettwata.
   2.   Din in-notifika għandu jkun fiha, inter alia:

               (a)

               L-abbozz tal-pjan jew tal-programm u r-rapport ambjentali inkluża informazzjoni dwar l-effetti transkonfinali possibbli tagħhom fuq l-ambjent, inkluż fuq is-saħħa; u

               (b)

               Informazzjoni dwar il-proċedura tat-teħid tad-deċiżjonijiet, inkluża indikazzjoni ta’ skeda ta’ skadenzi raġonevoli għat-trasmissjoni tal-kummenti.

         3.   Il-Parti effettwata għandha, fiż-żmien speċifikat fin-notifika, tindika lill-Parti tal-oriġini jekk tixtieqx tidħol f’konsultazzjonijiet qabel l-adozzjoni tal-pjan jew il-programm u, jekk tindika hekk, il-Partijiet ikkonċernati għandhom jidħlu f’konsultazzjonijiet dwar l-effetti transkonfinali fuq l-ambjent, inkluż fuq is-saħħa, li x’aktarx jinqalgħu meta jiġu implimentati l-pjan jew il-programm u l-miżuri previsti biex jilqgħu kontra, inaqqsu jew jimmitigaw l-effetti avversi.
   4.   Meta jitwettqu dawn il-konsultazzjonijiet, il-Partijiet ikkonċernati għandhom jiftehmu dwar arranġamenti dettaljati biex jiżguraw li l-pubbliku kkonċernat u l-awtoritajiet insemmija fl-artikolu 9, il-paragrafu 1, fil-Parti effettwata, ikunu infurmati u mogħtija l-opportunità biex iressqu l-opinjoni tagħhom dwar l-abbozz tal-pjan jew tal-programm u r-rapport ambjentali fl-ambitu ta’ skadenzi raġonevoli kif skedati.
   Artikolu 11
   Deċiżjoni
   1.   Kull Parti għandha tiżgura li meta pjan jew programm jiġi addottat għandhom jitqiesu b’mod xieraq:

               (a)

               Il-konklużjonijiet tar-rapport ambjentali;

               (b)

               Il-miżuri biex jilqgħu kontra, inaqqsu jew jimmitigaw l-effetti avversi identifikati fir-rapport ambjentali; u

               (ċ)

               Il-kummenti li jkunu waslu skond l-artikoli 8 - 10.

         2.   Kull Parti għandha tiżgura li, meta pjan jew programm jiġu addottati, il-pubbliku, l-awtoritajiet imsemmija fl-artikolu 9, il-paragrafu 1, u l-Partijiet ikkonsultati skond l-artikolu 10 jiġu infurmati, u li l-pjan jew il-programm ikunu disponibbli għall-użu tagħhom flimkien ma’ dikjarazzjoni li tfisser fil-qosor kif il-konsiderazzjonijiet dwar l-ambjent, inkluża s-saħħa, kienu ġew integrati fihom, kif il-kummenti li waslu skond l-artikoli 8 sa 10 kienu ġew ikkunsidrati u tagħti r-raġunijiet li għalihom ġew addottati fid-dawl tal-alternattivi raġonevoli li kienu ġew ikkunsidrati.
   Artikolu 12
   Sorveljar
   1.   Kull Parti għandha tissorvelja l-effetti sinifikanti fuq l-ambjent, inkluż fuq is-saħħa, li jirriżultaw mill-implimentazzjoni tal-pjani u l-programmi addottati skond l-artikolu 11 sabiex, inter alia, jiġu identifikati minn kmieni l-effetti avversi mhux mistennija u tkun tista’ tittieħed azzjoni rimedjali xierqa.
   2.   Ir-riżultati tas-sorveljar imwettaq għandhom ikunu disponibbli, skond il-leġislazzjoni nazzjonali, għall-attenzjoni tal-awtoritajiet imsemmija fl-artikolu 9, il-paragrafu 1, u tal-pubbliku.
   Artikolu 13
   Politika u leġislazzjoni
   1.   Kull Parti għandha tagħmel ħilitha biex tiżgura li l-interessi favur l-ambjent, inklużi dawk favur is-saħħa, jiġu kkunsidrati u integrati sal-limitu li jkun xieraq fit-tħejjija tal-proposti tagħha għall-politika u l-leġislazzjoni li x’aktarx ikun ser ikollhom effetti kbar fuq l-ambjent, inkluż fuq is-saħħa.
   2.   Fl-applikazzjoni tal-paragrafu 1, kull Parti għandha tqis il-prinċipji u l-elementi xierqa ta’ dan il-Protokoll.
   3.   Kull Parti għandha tiddetermina, meta dan ikun xieraq, l-arranġamenti prattiċi għall-konsiderazzjoni u l-integrazzjoni tal-interessi favur l-ambjent, inkluża s-saħħa, skond il-paragrafu 1, filwaqt li titqies il-ħtieġa tat-trasparenza fit-teħid tad-deċiżjonijiet.
   4.   Kull Parti għandha tirraporta lil-Laqgħa tal-Partijiet għall-Konvenzjoni li sservi bħala l-Laqgħa tal-Partijiet għal dan il-Protokoll fir-rigward tal-applikazzjoni tagħha ta’ dan l-artikolu.
   Artikolu 14
   Il-laqgħa tal-partijiet għall-konvenzjoni li sservi bħala l-laqgħa tal-partijiet għall-protokoll
   1.   Il-Laqgħa tal-Partijiet għall-Konvenzjoni għandha sservi bħala l-Laqgħa tal-Partijiet għal dan il-Protokoll. L-ewwel laqgħa tal-Partijiet għall-Konvenzjoni li sservi bħala l-Laqgħa tal-Partijiet għal dan il-Protokoll għandha tissejjaħ mhux aktar tard minn sena wara d-data tad-dħul fis-seħħ ta’ dan il-Protokoll, u flimkien ma’ laqgħa tal-Partijiet għall-Konvenzjoni, jekk laqgħa ta’ din tal-aħħar hi skedata għal dak il-perjodu. Laqgħat sussegwenti tal-Partijiet għall-Konvenzjoni li jservu bħala l-Laqgħa tal-Partijiet għal dan il-Protokoll għandhom isiru flimkien mal-laqgħat tal-Partijiet għall-Konvenzjoni sakemm il-Laqgħa tal-Partijiet għall-Konvenzjoni li sservi bħala l-Laqgħa tal-Partijiet għal dan il-Protokoll ma tiddeċidix mod ieħor.
   2.   Il-Partijiet għall-Konvenzjoni li mhumiex Partijiet għal dan il-Protokoll jistgħu jipparteċipaw bħala osservaturi fil-proċedimenti ta’ kwalunkwe sessjoni tal-Laqgħa tal-Partijiet għall-Konvenzjoni li sservi bħala l-Laqgħa tal-Partijiet għal dan il-Protokoll. Meta l-Laqgħa tal-Partijiet għall-Konvenzjoni sservi bħala l-Laqgħa tal-Partijiet għal dan il-Protokoll, id-deċiżjonijiet taħt dan il-Protokoll għandhom jittieħdu biss mill-Partijiet għal dan il-Protokoll.
   3.   Meta l-Laqgħa tal-Partijiet għall-Konvenzjoni sservi bħala l-Laqgħa tal-Partijiet għal dan il-Protokoll, kwalunkwe membru tal-Burò tal-Laqgħa tal-Partijiet li jirrappreżentaw Parti għall-Konvenzjoni li ma tkunx, f’dak il-ħin, Parti għal dan il-Protokoll għandu jinbidel u floku jidħol membru ieħor li jkun elett minn u minn fost il-Partijiet għal dan il-Protokoll.
   4.   Il-Laqgħa tal-Partijiet għall-Konvenzjoni li sservi bħala l-Laqgħa tal-Partijiet għal dan il-Protokoll għandha tibqa’ teżamina fuq bażi regolari l-implimentazzjoni ta’ dan il-Protokoll u, għal dan il-għan, għandha:

               (a)

               Teżamina l-politika għall-valutazzjoni ambjentali strateġika u l-approċċi metodoloġiċi addottati għaliha bil-għan li jsir titjib ulterjuri tal-proċeduri previsti skond dan il-Protokoll;

               (b)

               Tiskambja informazzjoni dwar l-esperjenza miksuba fil-valutazzjoni ambjentali strateġika u fl-implimentazzjoni ta’ dan il-Protokoll;

               (ċ)

               Tipprova tingaġġa, meta dan ikun xieraq, is-servizzi u l-kooperazzjoni ta’ entitajiet kompetenti b’kompetenza li tkun pertinenti biex jintlaħaq l-għan ta’ dan il-Protokoll;

               (d)

               Tistabbilixxi dawn l-entitajiet sussidjarji kif jidhrilha li hemm bżonn għall-implimentazzjoni ta’ dan il-Protokoll;

               (e)

               Meta meħtieġ, tikkunsidra u taddotta proposti għal emendi għal dan il-Protokoll; u

               (f)

               Tikkunsidra u tiggarantixxi kwalunkwe azzjoni ulterjuri, inkluża azzjoni mwettqa b’mod konġunt skond dan il-Protokoll u l-Konvenzjoni, li jista’ jkun hemm il-ħtieġa għaliha biex jintlaħqu l-għanijiet ta’ dan il-Protokoll.

         5.   Ir-regoli ta’ proċedura tal-Laqgħa tal-Partijiet għall-Konvenzjoni għandhom japplikaw mutatis mutandis taħt dan il-Protokoll, ħlief meta jiġi deċiż mod ieħor b’konsensus mil-Laqgħa tal-Partijiet li sservi bħala l-Laqgħa tal-Partijiet għal dan il-Protokoll.
   6.   Fl-ewwel laqgħa tagħha, il-Laqgħa tal-Partijiet għall-Konvenzjoni li sservi tal-Laqgħa tal-Partijiet għal dan il-Protokoll għandha tikkonsidra u taddotta l-modalitajiet għall-applikazzjoni tal-proċedura tal-eżaminar tal-konformità mal-Konvenzjoni għal dan il-Protokoll.
   7.   Kull Parti għandha, kull tant żmien kif determinat mil-Laqgħa tal-partijiet għall-Konvenzjoni li sservi bħala l-Laqgħa tal-Partijiet għal dan il-Protokoll, tirrapporta lil-Laqgħa tal-Partijiet għall-Konvenzjoni li sservi bħala l-Laqgħa tal-Partijiet għall-Protokoll dwar il-miżuri li tkun ħadet biex timplimenta l-Protokoll.
   Artikolu 15
   Relazzjonijiet ma’ ftehimiet internazzjonali oħra
   Id-dispożizzjonijiet rilevanti ta’ dan il-Protokoll għandhom japplikaw, bla ħsara, għall-Konvenzjonijiet tal-UNECE dwar il-Valutazzjoni tal-Impatt Ambjentali f’kuntest transkonfinali u dwar l-Aċċess għall-Informazzjoni, il-Parteċipazzjoni Pubblika fit-Teħid tad-Deċiżjonijiet u dwar l-Aċċess għall-Ġustizzja fi Kwistjonijiet Ambjentali.
   Artikolu 16
   Dritt għall-vot
   1.   Għajr kif previst fil-paragrafu 2 hawn taħt, kull Parti għal dan il-Protokoll għandu jkollha vot wieħed.
   2.   L-organizzazzjonijiet ekonomiċi reġjonali, f’materji li jaqgħu fil-kompetenza tagħhom, għandhom jeżerċitaw id-dritt tagħhom għall-vot b’għadd ta’ voti ugwali għall-għadd tal-Istati membri tagħhom li jkunu Partijiet għal dan il-Protokoll. Dawn l-organizzazzjonijiet m’għandhomx jeżerċitaw id-dritt tagħhom għall-vot jekk l-Istati membri tagħhom jeżerċitaw drittijiethom u viċiversa.
   Artikolu 17
   Segretarjat
   Is-segretarjat stabbilit mill-artikolu 13 tal-Konvenzjoni għandu jservi bħala s-segretarjat ta’ dan il-Protokoll u l-artikolu 13, il-paragrafi (a) sa (ċ), tal-Konvenzjoni dwar il-funzjonijiet tas-segretarjat għandu japplika mutatis mutandis għal dan il-Protokoll.
   Artikolu 18
   Annessi
   L-annessi ta’ dan il-Protokoll għandhom jikkostitwixxu parti integrali minnu.
   Artikolu 19
   Emendi għall-protokoll
   1.   Kull Parti tista’ tipproponi emendi għal dan il-Protokoll.
   2.   Suġġett għall-paragrafu 3, il-proċedura biex issir proposta, biex titwettaq adozzjoni u biex jiddaħħlu fis-seħħ emendi għall-Konvenzjoni stabbiliti fil-paragrafi 2 sa 5 tal-artikolu 14 tal-Konvenzjoni, għandha tapplika, mutatis mutandis, għall-emendi għal dan il-Protokoll.
   3.   Għall-għanijiet ta’ dan il-Protokoll, it-tliet kwarti tal-Partijiet meħtieġa biex emenda tidħol fis-seħħ għall-Partijiet li jkunu rratifikawha, approvawha jew aċċettawha, għandhom jiġu kkalkulati fuq il-bażi tal-għadd ta’ Partijiet fil-ħin ta’ meta ssir l-adozzjoni tal-emenda.
   Artikolu 20
   Risolviment ta’ tilwimiet
   Id-dispożizzjonijiet dwar ir-risolviment tat-tilwimiet tal-artikolu 15 tal-Konvenzjoni għandhom japplikaw mutatis mutandis għal dan il-Protokoll.
   Artikolu 21
   Iffirmar
   Dan il-Protokoll għandu jinfetaħ għall-iffirmar f’Kiev (l-Ukraina) mill-21 sal-23 ta’ Mejju 2003 u minn din id-data ‘l quddiem fil-Kwartieri tan-Nazzjonijiet Uniti fi New York sal-31 ta’ Diċembru 2003, mill-Istati membri tal-Kummissjoni Ekonomika għall-Ewropa kif ukoll mill-Istati li jgawdu status konsultattiv mal-Kummissjoni Ekonomika għall-Ewropa skond il-paragrafi 8 u 11 tar-riżoluzzjoni 36 (IV) tal-Kunsill Ekonomiku u Soċjali tat-28 ta’ Marzu 1947, u mill-organizzazzjonijiet ta’ integrazzjoni ekonomika reġjonali kkostitwiti minn Stati membri sovrana tal-Kummissjoni Ekonomika għall-Ewropa li għaliha l-Istati membri tagħhom ittrasferixxew il-kompetenza dwar materji rregolati minn dan il-Protokoll, inkluża l-kompetenza biex isiru trattati fir-rigward ta’ dawn il-materji.
   Artikolu 22
   Depożitarju
   Is-Segretarju Ġenerali tan-Nazzjonijiet Uniti għandu jaġixxi bħala d-Depożitarju ta’ dan il-Protokoll.
   Artikolu 23
   Ratifika, aċċettazzjoni, approvazzjoni u adeżjoni
   1.   Dan il-Protokoll għandu jkun suġġett għal ratifika, aċċettazzjoni jew approvazzjoni minn Stati firmatarji u organizzazzjonijiet ta’ integrazzjoni ekonomika reġjonali msemmija fl-artikolu 21.
   2.   Dan il-Protokoll għandu jinfetaħ għall-adeżjoni mill-1 ta’ Jannar 2004 il quddiem mill-Istati u l-organizzazzjonijiet ta’ integrazzjoni ekonomika reġjonali msemmija fl-artikolu 21.
   3.   Kwalunkwe Stat ieħor, mhux imsemmi fil-paragrafu 2 hawn fuq, li hu membru tan-Nazzjonijiet Uniti jista’ jaderixxi għall-Protokoll wara li jiġi approvat mil-Laqgħa tal-Partijiet għall-Konvenzjoni li sservi bħala l-Laqgħa tal-Partijiet għall-Protokoll.
   4.   Kwalunkwe organizzazzjoni ta’ integrazzjoni ekonomika reġjonali msemmija fl-artikolu 21 li ssir Parti għal dan il-Protokoll mingħajr l-ebda wieħed mill-Istati membri tagħha ma jkunu Parti għandha tkun marbuta bl-obbligi kollha taħt dan il-Protokoll. Jekk Stat Membru wieħed jew aktar ta’ organizzazzjoni bħal din ikunu Parti għal dan il-Protokoll, l-organizzazzjoni u l-Istati membri tagħha għandhom jiddeċiedu dwar ir-responsabbiltajiet rispettivi tagħhom għall-eżekuzzjoni tal-obbligi tagħhom skond dan il-Protokoll. F’każi bħal dawn, l-organizzazzjoni u l-Istati membri tagħha m’għandhomx ikunu intitolati li jeżerċitaw drittijiet skond dan il-Protokoll b’mod konkurrenti.
   5.   Fl-istrumenti tagħhom tar-ratifika, l-aċċettazzjoni, l-approvazzjoni jew l-adeżjoni, l-organizzazzjonijiet ta’ integrazzjoni ekonomika reġjonali msemmija fl-artikolu 21 għandhom jiddikjaraw il-limitu tal-kompetenza tagħhom fir-rigward tal-materji li huma rregolati minn dan il-Protokoll. Dawn l-organizzazzjonijiet għandhom ukoll jinfurmaw lid-Depożitarju dwar kwalunkwe modifikazzjoni rilevanti safejn iwassal il-limitu tal-kompetenza tagħhom.
   Artikolu 24
   Dħul fis-seħħ
   1.   Dan il-Protokoll għandu jidħol fis-seħħ fid-dsatax-il jum wara d-data tad-depożitu tas-sittax-il strument ta’ ratifika, aċċettazzjoni, approvazzjoni jew adeżjoni.
   2.   Għall-għanijiet tal-paragrafu 1 ta’ hawn fuq, kwalunkwe strument iddepożitat minn organizzazzjoni ta’ integrazzjoni ekonomika reġjonali msemmija fl-artikolu 21 m’għandux jingħadd bħala komplimentari għal dawk iddepożitati mill-Istati membri ta’ organizzazzjoni ta’ din ix-xorta.
   3.   Għal kull Stat jew organizzazzjoni ta’ integrazzjoni ekonomika reġjonali msemmija fl-artikolu 21 li jirratifikaw, jaċċettaw, jew japprovaw dan il-Protokoll jew li jaderixxu miegħu wara d-depożitu tas-sittax-il strument ta’ ratifika, aċċettazzjoni, approvazzjoni jew adeżjoni, il-Protokoll għandu jidħol fis-seħħ fid-dsatax-il jum wara d-data tad-depożitu minn dan l-Istat jew organizzazzjoni tal-istrument tagħhom ta’ ratifika, aċċettazzjoni, approvazzjoni jew adeżjoni.
   4.   Dan il-Protokoll għandu japplika għall-pjani, il-programmi, il-politika u l-leġislazzjoni li għalihom l-ewwel att preparatorju formali huwa sussegwenti għad-data li fiha dan il-Protokoll jidħol fis-seħħ. Meta l-Parti li taħt il-ġurisdizzjoni tagħha l-preparazzjoni ta’ pjan, programm, politika jew leġislazzjoni hi prevista, hija waħda li għaliha japplika l-paragrafu 3, dan il-Protokoll għandu japplika għall-pjani, il-programmi, il-politika u l-leġislazzjoni li għalihom l-ewwel att preparatorju formali huwa sussegwenti għad-data li fiha dan il-Protokoll jidħol fis-seħħ għal dik il-Parti.
   Artikolu 25
   Irtirar
   Fi kwalunkwe żmien wara erba’ snin mid-data li fih jidħol fis-seħħ dan il-Protokoll fir-rigward ta’ Parti, din il-Parti tista’ tirtira mill-Protokoll billi tibgħat notifika bil-miktub lid-Depożitarju. Kwalunkwe rtirar bħal dan għandu jibda jgħodd mid-dsatax-il jum wara d-data li fiha tkun waslet in-notifika tal-irtirar għand id-Depożitarju. Kwalunkwe rtirar bħal dan m’għandux jeffettwa l-applikazzjoni tal-artikoli 5 sa 9, 11 u 13 fir-rigward ta’ valutazzjoni ambjentali strateġika taħt dan il-Protokoll li tkun diġà nbdiet, jew l-applikazzjoni tal-artikolu 10 fir-rigward ta’ notifika jew talba li diġà tkun intgħamlet, qabel dan l-irtirar jidħol fis-seħħ.
   Artikolu 26
   Testi awtentiċi
   L-oriġinal ta’ dan il-Protokoll, li tiegħu it-test Ingliż, t-test Franċiż u t-test Russu kollha huma awtentiċi indaqs, għandu jiġi depożitat mas-Segretarju Ġenerali tan-Nazzjonijiet Uniti.

      B’XIEHDA TA’ DAN, dawn hawn taħt iffirmati, kif debitament awtorizzati għal dan, iffirmaw il-Protokoll preżenti.
      MAGĦMUL f’Kiev (l-Ukraina), dan il-wieħed u għoxrin jum ta’ Mejju elfejn u tlieta.

   ANNESS I
   Lista ta’ proġetti msemmija fl-Artikolu 4, il-paragrafu 2

               1.

               Raffineriji ta’ żejt mhux maħdum (esklużi impriżi li jimmanifatturaw biss lubrikanti minn żejt mhux raffinat) u impjanti li kapaċi jirrendu 500 tunnellata metrika jew iktar ta’ faħam jew xisti tal-bitum f’gass u likwidu kuljum.

               2.

               Impjanti ta’ l-elettriku termiku u impjanti oħra ta’ kombustjoni li jipproduċu sħana ta’ 300 MW jew iktar u impjanti ta’ l-elettriku nukleari u reatturi nukleari oħra (għajr għal impjanti ta’ riċerka għall-produzzjoni u l-konverżjoni ta’ materjali fissjonibbli u fertili, li l-qawwa massima tagħhom ma taqbiżx 1 KW ta’ piż kontinwu termiku).

               3.

               Impjanti unikament maħsuba għall-produzzjoni tal-karburanti nukleari jew biex jarrikkixxuhom, għall-ipproċessar mill-ġdid tal-karburanti nukleari irradjati jew għall-ħżin, l-eliminar u l-ipproċessar ta’ l-iskart radjoattiv.

               4.

               Impjanti kbar għall-fużjoni inizjali tal-ħadid fondut u l-azzar u għall-produzzjoni ta’ metalli mhux tal-ħadid.

               5.

               Impjanti għall-estrazzjoni ta’ asbestos u l-ipproċessar u t-trasformazzjoni ta’ l-asbestos u prodotti li fihom l-asbestos: għall-prodotti ta’ asbestos-siment, bi produzzjoni annwali ta’ aktar minn 20 000 tunnellata metrika ta’ prodotti kompluti; għall-materjal ta’ frizzjoni, bi produzzjoni annwali ta’ aktar minn 59 tunnellata metrika ta’ prodotti kompluti, u għal utilizzazzjoni oħra ta’ l-asbestos bi produzzjoni li taqbeż il-200 tunnellata metrika fis-sena.

               6.

               Impjanti kimiċi integrati.

               7.

               Kostruzzjoni ta’ awtostradi u toroq oħra għat-traffiku veloċi (1) u ta’ linji ferrovjarji fuq distanzi twal, u ta’ ajruporti (2) li t-tul bażiku tar-ranwej tagħhom ikun 2 100 m jew iktar.

               8.

               Linji tal-pajpijiet ta’ dijametru wiesa’ għaż-żejt u l-gass.

               9.

               Portijiet kummerċjali u wkoll ilmijiet interni navigabbli u portijiet għat-traffiku f’ilmijiet interni navigabbli li minnhom jistgħu jgħaddu bastimenti ta’ iktar minn 1 350 tunnellata metrika.

               10.

               Impjanti għall-eliminazzjoni ta’ skart tossiku u perikoluż permezz ta’ l-inċinerazzjoni jew trattament kimiku, jew irdim.

               11.

               Digi u ġibjuni kbar.

               12.

               Attivitajiet ta’ lqugħ ta’ l-ilma taħt l-art f’każi fejn il-volum annwali ta’ l-ilma li jintlaqa’ jammonta għal 10 miljun metru kubu jew aktar.

               13.

               Impjanti għall-immanifatturar tal-karta u l-polpa tal-karta ta’ produzzjoni li tlaħħaq il-200 tunnellata metrika ta’ prodott imnixxef bl-arja kuljum.

               14.

               Minjieri kbar u estrazzjoni u pproċessar fuq il-post ta’ minerali metalliċi jew tal-faħam.

               15.

               Impjanti fuq l-ibħra għall-produzzjoni ta’ l-idrokarboni.

               16.

               Faċilitajiet kbar għall-ħażna taż-żejt mhux raffinat u ta’ prodotti kimiċi u petrokimiċi.

               17.

               Deforestazzjoni ta’ żoni kbar.

      (1)  Għall-għanijiet ta’ dan il-Protokoll:

               —

               “Awtostrada” tfisser triq iddisinjata u mibnija speċifikament għat-traffiku ta’ vetturi bil-mutur, li ma twassalx għall-proprjetajiet li qegħdin fuq il-ġnub tagħha, u li:

                           (a)

                           ikollha, għajr f’punti speċifiċi jew b’mod temporanju, karreġġjati separati għaż-żewġ direzzjonijiet tat-traffiku, separati minn xulxin jew bi strixxa art diviżorja mhux intenzjonata għat-traffiku jew, b’mod eċċezzjonali, permezz ta’ mezzi oħra;

                           (b)

                           ma taqsamx fuq l-istess livell ebda triq, linja tal-ferrovija jew linja tat-tramm, jew bankina;

                           (ċ)

                           ikollha tabelli speċjali li jimmarkawha bħala awtostrada.

               —

               “Triq għat-traffiku veloċi” tfisser triq li tkun riżervata għal traffiku ta’ vetturi bil-mutur aċċessibbli biss minn interkambji jew intersezzjonijiet ikkontrollati u li fiha, b’mod partikolari, mhux permess il-waqfien u l-ipparkjar fil-karreġġjata(i) tagħha.

      (2)  Għall-għanijiet ta’ dan il-Protokoll, “ajruport” ifisser ajruport li jikkonforma mad-definizzjonijiet mogħtija fil-Konvenzjoni ta’ Chicago ta’ l-1944 li tistabbilixxi l-Organizzazzjoni ta’ l-Avjazzjoni Ċivili Internazzjonali (l-anness 14).
   ANNESS II
   Kull proġett ieħor imsemmi fl-Artikolu 4, il-paragrafu 2

               1.

               Proġetti għall-bini mill-ġdid ta’ oqsma rurali.

               2.

               Proġetti għall-użu ta’ art mhux ikkultivata jew żoni seminaturali għal għanijiet agrikoli intensivi.

               3.

               Proġetti għall-ġestjoni ta’ l-ilma għall-agrikoltura, inklużi proġetti ta’ irrigazzjoni u tisfija ta’ l-art.

               4.

               Impjanti għat-tkabbir b’mod intensiv ta’ l-annimali ta’ l-irziezet (inklużi t-tjur).

               5.

               Afforestazzjoni inizjali u deforestazzjoni bil-għan ta’ konverżjoni għal tip ieħor ta’ użu ta’ l-art.

               6.

               Tkabbir tal-ħut b’mod intensiv.

               7.

               Impjanti ta’ l-enerġija nukleari u reatturi nukleari oħra (1) inklużi l-iżmantellar u d-dekummissjonar ta’ dawn l-impjanti jew reatturi nukleari (ħlief għall-impjanti ta’ riċerka għall-produzzjoni u l-konverżjoni ta’ materjali fissjonibbli u fertili li l-qawwa massima tagħhom ma taqbiżx 1 kilowatt ta’ piż termiku kontinwu), sakemm mhux inklużi fl-Anness I.

               8.

               Installazzjoni ta’ kejbils ta’ l- elettriku fil-għoli b’vultaġġ ta’ 220 kV jew iktar u b’tul ta’ 15-il km jew iktar u proġetti oħra għat-trażmissjoni ta’ l-enerġija elettrika permezz ta’ kejbils fil-għoli.

               9.

               Impjanti industrijali għall-produzzjoni ta’ l-elettriku, l-istim u l-misħun.

               10.

               Impjanti industrijali għall-ġarr tal-gass, l-istim u l-misħun.

               11.

               Ħżin ‘il fuq mill-art ta’ karburanti fossili u gass naturali.

               12.

               Ħżin taħt l-art ta’ gassijiet kombustibbli.

               13.

               Ippressar industrijali ta’ faħam u linjit.

               14.

               Impjanti għall-produzzjoni ta’ enerġija idroelettrika.

               15.

               Impjanti għall-produzzjoni ta’ l-enerġija permezz ta’ l-isfruttament tar-riħ (impjanti ta’ l-imtieħen tar-riħ).

               16.

               Impjanti, sakemm mhux inklużi fl-Anness I, imfassla:

                           —

                           Għall-produzzjoni jew l-arrikkiment tal-karburanti nukleari;

                           —

                           Għall-ipproċessar ta’ karburanti nukleari irradjati;

                           —

                           Għar-rimi finali ta’ karburant nukleari irradjat;

                           —

                           Għar-rimi finali ta’ skart radjoattiv biss;

                           —

                           Għall-ħżin (ippjanat għal aktar minn 10 snin) ta’ karburanti nukleari irradjati biss f’sit differenti mis-sit tal-produzzjoni; jew

                           —

                           Għall-ipproċessar u l-ħżin ta’ skart radjoattiv.

               17.

               Barrieri, xogħol fil-minjieri fil-miftuħ u estrazzjoni tal-pit, sakemm mhux inklużi fl-Anness I.

               18.

               Xogħol fil-minjieri taħt l-art, sakemm mhux inkluż fl-Anness I.

               19.

               Estrazzjoni ta’ minerali bit-taħmil mill-baħar jew mix-xmajjar.

               20.

               Titqib fil-fond (b’mod partikolari titqib ġeotermiku, titqib għall-ħżin ta’ materjal ta’ skart nukleari, titqib għall-provvisti ta’ l-ilma), bl-eċċezzjoni ta’ titqib biex tiġi investigata l-istabbiltà tal-ħamrija.

               21.

               Impjanti industrijali fuq il-wiċċ ta’ l-art għall-estrazzjoni tal-faħam, iż-żejt mhux raffinat, il-gass naturali u l-minerali metalliċi, kif ukoll tal-blat tafli bituminuż.

               22.

               Fabbriki integrati għall-ewwel proċeduri ta’ tisħin u tidwib (smelting) fil-produzzjoni tal-ħadid fondut u l-azzar, sakemm mhux inklużi fl-Anness I.

               23.

               Impjanti għall-produzzjoni ta’ ħadid mill-forġa jew azzar (fużjoni primarja jew sekondarja) inkluż l-ikkastjar kontinwu.

               24.

               Impjanti għall-ipproċessar ta’ metalli tal-ħadid (imtieħen għall-produzzjoni tal-folji ta’ l-azzar [hotrolling mills], ferreriji bl-imrietel, applikazzjoni ta’ kisjiet protettivi ta’ metall imdewweb).

               25.

               Funderiji ta’ metall tal-ħadid.

               26.

               Impjanti għall-produzzjoni ta’ metalli li m’għandhomx proprjetajiet tal-ħadid minn minerali ta’ provenjenza, ikkonċentrati jew materjali prima sekondarji permezz ta’ proċeduri metallurġiċi, kimiċi jew elettrolitiċi, sakemm mhux inklużi fl-Anness I.

               27.

               Impjanti għat-tidwib, inkluż l-illigar ta’ metalli mhux tal- ħadid, minbarra l-metalli prezzjużi, inklużi prodotti rkuprati (raffinazzjoni, tidwib bil-forġa, eċċ.), sakemm mhux inklużi fl-Anness I.

               28.

               Impjanti għat-trattament tal-wiċċ ta’ metalli u materjali tal-plastik b’użu ta’ proċessi elettrolitiċi jew kimiċi.

               29.

               Manifattura u mmuntar ta’ vetturi bil-mutur u ta’ magni ta’ vetturi bil-mutur.

               30.

               Tarzni.

               31.

               Impjanti għall-bini u t-tiswija ta’ l-ajruplani.

               32.

               Manifattura ta’ tagħmir tal-ferroviji.

               33.

               Tagħwiġ ta’ metall permezz ta’ splussivi.

               34.

               Impjanti ta’ l-infurnar u s-sinterizzazzjoni ta’ minerali metalliċi.

               35.

               Fran tal-kokk (distillazzjoni niexfa tal-faħam).

               36.

               Impjanti għall-manifattura tas-siment.

               37.

               Impjanti għall-manifattura tal-ħġieġ inkluża l-fibra tal-ħġieġ.

               38.

               Impjanti għat-tidwib ta’ sustanzi minerali inkluża l-produzzjoni tal-fibra tal-ħġieġ.

               39.

               Manifattura ta’ prodotti taċ-ċeramika permezz tal-fran, b’mod partikolari madum tal-bjut, blokok, madum/briksijiet reżistenti għas-sħana (refrattorji), madum, xogħol tal-fuħħar u porċellana.

               40.

               Impjanti għall-produzzjoni ta’ sustanzi kimiċi jew it-trattament ta’ prodotti intermedji, sakemm mhux inklużi fl-Anness I.

               41.

               Produzzjoni tal-pestiċidi u ta’ prodotti farmaċewtiċi, żebgħa u verniċ, elastomeri u perossidi.

               42.

               Impjanti għall-ħżin taż-żejt mhux raffinat, ta’ prodotti petrokimiċi jew kimiċi, sakemm mhux inklużi fl-Anness I.

               43.

               Manifattura taż-żjut u x-xaħmijiet tal-ħxejjex u l-annimali.

               44.

               Imballaġġ u bbottiljar ta’ prodotti ta’ l-annimali u l-ħxejjex.

               45.

               Manifattura tal-prodotti tal-ħalib.

               46.

               Industrija tal-birra u tal-malt.

               47.

               Manifattura ta’ ħelu u ġulepp.

               48.

               Impjanti għall-qtil ta’ l-annimali.

               49.

               Impjanti għall-manifattura ta’ lamtu industrijali.

               50.

               Fabbriki ta’ l-ikel tal-ħut u taż-żejt tal-ħut.

               51.

               Fabbriki taz-zokkor.

               52.

               Impjanti industrijali għall-produzzjoni tal-polpa tal-karti, tal-karti, u tal-kartun, sakemm mhux inklużi fl-Anness I.

               53.

               Fabbriki għat-trattament minn qabel jew it-tiżbigħ tal-fibri u t-tessuti.

               54.

               Impjanti għall-ikkunzar tal-ġlud.

               55.

               Impjanti li jipproċessaw u jipproduċu ċ-ċelluloża.

               56.

               Manifattura u trattament ta’ prodotti bbażati fuq l-elastomeri.

               57.

               Impjanti għall-manifattura tal-fibri minerali artifiċjali.

               58.

               Impjanti għall-irkupru jew il-qerda ta’ sustanzi splussivi.

               59.

               Impjanti għall-produzzjoni ta’ l-asbestos u l-manifattura ta’ prodotti ta’ l-asbestos, sakemm mhux inklużi fl-Anness I.

               60.

               Postijiet tan-negozju tal-ġebel mill-bini maħtut (Knackers yards).

               61.

               Bankijiet tax-xogħol għall-magni, it-turbini u r-reatturi.

               62.

               Korsi permanenti għat-tiġrijiet tal-vetturi tal-mutur u l-provi tagħhom.

               63.

               Linji tal-pajpijiet għat-trasport tal-gass jew iż-żejt, sakemm mhux inklużi fl-Anness I.

               64.

               Linji tal-pajpijiet għat-trasport ta’ sustanzi kimiċi b’dijametru akbar minn 800 mm u twal aktar minn 40 km.

               65.

               Kostruzzjoni ta’ linji tal-ferroviji u faċilitajiet għat-trasbord intermodali, u ta’ terminali intermodali, sakemm mhux inklużi fl-Anness I.

               66.

               Kostruzzjoni ta’ linji tat-tramm, ferroviji elevati u ta’ taħt l-art, linji mdendla jew linji simili ta’ tip partikolari użati esklussivament jew prinċipalment għat-trasport tal-passiġġieri.

               67.

               Kostruzzjoni ta’ toroq, inklużi l-allinjament mill-ġdid u/jew it-twessigħ ta’ kwalunkwe triq eżistenti, sakemm mhux inklużi fl-Anness I.

               68.

               Kostruzzjoni ta’ portijiet u ta’ installazzjonijiet portwarji, inklużi portijiet għas-sajd, sakemm mhux inklużi fl-Anness I.

               69.

               Kostruzzjoni ta’ passaġġi bl-ilma interni u portijiet għat-traffiku fil-passaġġi bl-ilma interni, sakemm mhux inklużi fl-Anness I.

               70.

               Portijiet kummerċjali, mollijiet għat-tagħbija u l-ħatt, imgħaqqda ma’ l-art u ‘l barra mill-portijiet, sakemm mhux inklużi fl-Anness I.

               71.

               Xogħlijiet ta’ kanali u ta’ għajnuna kontra l-għargħar.

               72.

               Bini ta’ ajruporti (2) u mtajar, sakemm mhumiex inklużi fl-Anness I.

               73.

               Impjanti għall-eliminazzjoni ta’ l-iskart (inkluż ir-radam), sakemm mhux inkluż fl-Anness I.

               74.

               Impjanti għall-inċinerazzjoni jew it-trattament kimiku ta’ skart mhux ta’ periklu.

               75.

               Ħżin ta’ ħadid għall-iskart (scrap iron), inklużi vetturi għall-iskrapp.

               76.

               Siti għad-depożitu tal-ħama.

               77.

               Sistemi ta’ estrazzjoni ta’ l-ilma ta’ taħt l-art jew skemi biex tingħata enerġija mill-ġdid lill-ilma tax-xorb ta’ taħt l-art, sakemm mhux inklużi fl-Anness I.

               78.

               Xogħlijiet għat-trasferiment tar-riżorsi ta’ l-ilma bejn il-baċini tax-xmajjar.

               79.

               Impjanti għat-trattament ta’ l-ilma użat.

               80.

               Digi u installazzjonijiet oħra mfassla għaż-żamma lura ta’ l-ilma jew għall-ħżin tiegħu għat-tul jew fuq bażi permanenti, sakemm mhux inklużi fl-Anness I.

               81.

               Xogħol mal-kosta biex jikkumbatti l-erożjoni u xogħlijiet marittimi kapaċi li jibdlu l-kosta permezz tal-bini ta’, per eżempju, digi, mollijiet, pontijiet u xogħlijiet oħra ta’ difiża kontra l-baħar, għajr għall-manutenzjoni u l-bini mill-ġdid ta’ xogħlijiet bħal dawn.

               82.

               Stallazzjonijiet ta’ akkwedotti fuq distanzi twal.

               83.

               Pisti ta’ l-iski, liftijiet ta’ l-iski u karozzi teleferiċi (cable cars) u żviluppi assoċjati.

               84.

               Marini.

               85.

               Villaġġi għall-vaganzi u kumplessi ta’ lukandi ‘l barra miż-żoni urbani u l-iżviluppi assoċjati magħhom.

               86.

               Siti għall-ikkampjar u għall-karavannijiet fuq bażi permanenti.

               87.

               Parks tematiċi.

               88.

               Proġetti għall-iżvilupp ta’ kumplessi industrijali.

               89.

               Proġetti għall-iżvilupp urban, inkluż il-bini ta’ ċentri kummerċjali u parkeġġi.

               90.

               Reklamazzjoni ta’ l-art mill-baħar.

      (1)  Għall-għanijiet ta’ dan il-Protokoll, impjanti ta’ l-enerġija nukleari u reatturi nukleari oħra ma jibqgħux jeżistu bħala tali meta l-karburanti nukleari kollha u elementi oħra kontaminati b’mod radjoattiv ikun mneħħija mis-sit ta’ l-impjanti fuq bażi permanenti.

      (2)  Għall-għanijiet ta’ dan il-Protokoll, “ajruport” ifisser ajruport li jikkonforma mad-definizzjonijiet mogħtija fil-Konvenzjoni ta’ Chicago ta’ l-1944 li tistabbilixxi l-Organizzazzjoni ta’ l-Avjazzjoni Ċivili Internazzjonali (l-Anness 14).
   ANNESS III
   Kriterji biex jiġu determinati l-effetti sinifikanti fuq l-ambjent, inkluż fuq is-saħħa, li x’aktarx iseħħu, imsemmija fl-artikolu 5, il-paragrafu 1

               1.

               Ir-relevanza tal-pjan jew il-programm għall-integrazzjoni tal-konsiderazzjonijiet ambjentali, inkluż dwar is-saħħa, b’mod partikolari bil-għan li tingħata spinta lill-iżvilupp sostenibbli.

               2.

               Il-grad sa fejn il-pjan jew il-programm jistabbilixxu qafas għall-proġetti u attivitajiet oħra, jew fir-rigward ta’ sit, natura, daqs u kundizzjonijiet operattivi jew permezz tal-allokazzjoni tar-riżorsi.

               3.

               Il-grad sa fejn il-pjan jew il-programm jinfluwenzaw pjani u programmi oħra inklużi dawk f’ġerarkija.

               4.

               Problemi ambjentali, inklużi tas-saħħa, rilevanti għall-pjan jew il-programm.

               5.

               In-natura tal-effetti ambjentali, inklużi fuq is-saħħa, bħal mhuma l-probabbiltà, it-tul ta’ żmien, il-frekwenza, ir-reversibbiltà, il-kobor u l-limitu (bħal, per eżempju, iż-żona ġeografika jew il-kobor tal-popolazjoni li x’aktarx ikunu ser jintlaqtu mill-effetti).

               6.

               Ir-riskji għall-ambjent, inklużi għas-saħħa.

               7.

               In-natura transkonfinali tal-effetti.

               8.

               Il-limitu sa fejn il-pjan jew il-programm ikunu ser jeffettwaw żoni ta’ preġju inklużi żoni vulnerabbli inklużi l-pajsaġġi ta’ status ta’ protezzjoni rikonoxxut nazzjonalment u internazzjonalment.

         ANNESS IV
   Informazzjoni msemmija fl-artikolu 7, il-paragrafu 2

               1.

               Il-kontenut u l-għanijiet prinċipali tal-pjan jew il-programm u r-rabta tagħhom ma’ pjani jew programmi oħra.

               2.

               L-aspetti rilevanti tal-istat attwali tal-ambjent, inkluża tas-saħħa, u kif x’aktarx dawn ser jevolvu jekk il-pjan jew il-programm ma jiġux implimentati.

               3.

               Il-karatteristiċi tal-ambjent, inkluża s-saħħa, f’oqsma li x’aktarx ser jiġu effettwati b’mod sinifikanti.

               4.

               Il-problemi ambjentali, inklużi tas-saħħa, li huma rilevanti għall-pjan jew il-programm.

               5.

               L-għanijiet ambjentali, inklużi dawk dwar is-saħħa, stabbiliti fuq livell internazzjonali, nazzjonali u fuq livelli oħra li huma rilevanti għall-pjan jew il-programm, u l-modi kif dawn l-għanijiet u konsiderazzjonijiet oħra ambjentali, inkluż dwar is-saħħa, ġew meqjusa matul it-tħejjija tagħhom.

               6.

               L-effetti sinifikanti ambjentali, inklużi fuq is-saħħa li x’aktarx iseħħu (1) kif stabbilit fl-artikolu 2, il-paragrafu 7.

               7.

               Il-miżuri biex jiġu evitati, jitnaqqsu jew jiġu mitigati kwalunkwe effetti avversi sinifikanti fuq l-ambjent, inkluż fuq is-saħħa, li jistgħu jirriżultaw mill-implimentazzjoni tal-pjan jew il-programm.

               8.

               Il-punti prinċipali tar-raġunijiet għall-għażla tal-alternattivi ttrattati u deskrizzjoni ta’ kif saret il-valutazzjoni inklużi d-diffikultajiet li nqalgħu biex tingħata l-informazzjoni li trid tiġi inkluża - diffikultajiet bħal mhuma d-defiċjenzi tekniċi jew in-nuqqas ta’ għarfien.

               9.

               Il-miżuri previsti għas-sorveljar tal-effetti fuq l-ambjent, inkluż fuq is-saħħa, bl-implimentazzjoni tal-pjan jew il-programm.

               10.

               L-effetti sinifikanti transkonfinali li x’aktarx ikun hemm fuq l-ambjent, inkluż fuq is-saħħa.

               11.

               Ġabra fil-qosor tal-informazzjoni pprovduta li mhix ta’ natura teknika.

      (1)  Dawn l-effetti għandhom jinkludu l-effetti sekondarji, kumulattivi, sinerġetiċi, permanenti u temporanji, pożittivi u negattivi u l-effetti fuq medda ta’ żmien qasir, medju u għat-tul.
   ANNESS V
   Informazzjoni msemmija fl-artikolu 8, il-paragrafu 5

               1.

               Il-pjan jew il-programm proposti u n-natura tagħhom.

               2.

               L-awtorità responsabbli mill-adozzjoni tagħhom.

               3.

               Il-proċedura prevista, inklużi:

                           (a)

                           Il-fażi tal-bidu tal-proċedura;

                           (b)

                           L-opportunitajiet biex il-pubbliku jipparteċipa;

                           (ċ)

                           Il-ħin u l-post ta’ meta u fejn tkun ser issir l-udjenza pubblika:

                           (d)

                           L-awtorità mingħand min tista’ tinkiseb l-informazzjoni u fejn kienet iddepożitata l-informazzjoni rilevanti biex tkun tista’ tiġi eżaminata mill-pubbliku;

                           (e)

                           L-awtorità li lilha jistgħu jiġu indirizzati l-kummenti jew il-mistoqsijiet u l-ħin skedat għat-trasmissjoni tal-kummenti jew il-mistoqsijiet; u

                           (f)

                           Liema informazzjoni ambjentali, inkluż dwar is-saħħa, rilevanti għall-pjan jew il-programm proposti hi disponibbli.

               4.

               Jekk il-pjan jew il-programm humiex x’aktarx suġġetti għal proċedura ta’ valutazzjoni transkonfinali.


title: Deċiżjoni tal-Kunsill tad- 29 ta' Mejju 2006 li timplementa l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/930/KE

text:
               25.10.2006

               MT

               Il-Ġurnal Uffiċjali ta’ l-Unjoni Ewropea

               169

         DEĊIŻJONI TAL-KUNSILL
   tad-29 ta' Mejju 2006
   li timplementa l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/930/KE
   (2006/379/KE)
   IL-KUNSILL TA’ L-UNJONI EWROPEA,
   Wara li kkunsidra r-Regolament (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1), u b’mod partikolari l-Artikolu 2(3) tiegħu,
   Billi:

               (1)

               Fis-29 ta’ Novembru 2005 il-Kunsill adotta d-Deċiżjoni 2005/848/KE li timplementa l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/722/KE (2).

               (2)

               Ġie deċiż li tiġi adottata lista aġġornata tal-persuni, gruppi u entitajiet li għalihom japplika r-Regolament (KE) Nru 2580/2001,

         IDDEĊIEDA KIF ĠEJ:
   Artikolu 1
   Il-lista prevista fl-Artikolu 2(3) tar-Regolament (KE) Nru 2580/2001 għandha tiġi mibdula b' din li ġejja:

      “1.   Persons

                  1.

                  ABOU, Rabah Naami (a.k.a. Naami Hamza; a.k.a. Mihoubi Faycal; a.k.a. Fellah Ahmed; a.k.a. Dafri Rèmi Lahdi), born 1.2.1966 in Algiers (Algeria) (Member of al-Takfir and al-Hijra)

                  2.

                  ABOUD, Maisi (a.k.a. The Swiss Abderrahmane), born 17.10.1964 in Algiers (Algeria) (Member of al-Takfir and al-Hijra)

                  3.

                  AL-MUGHASSIL, Ahmad Ibrahim (a.k.a. ABU OMRAN; a.k.a. AL-MUGHASSIL, Ahmed Ibrahim), born 26.6.1967 in Qatif-Bab al Shamal, Saudi Arabia; citizen of Saudi Arabia

                  4.

                  AL-NASSER, Abdelkarim Hussein Mohamed, born in Al Ihsa, Saudi Arabia; citizen of Saudi Arabia

                  5.

                  AL YACOUB, Ibrahim Salih Mohammed, born 16.10.1966 in Tarut, Saudi Arabia; citizen of Saudi Arabia

                  6.

                  ARIOUA, Azzedine, born 20.11.1960 in Costantine (Algeria) (Member of al-Takfir and al-Hijra)

                  7.

                  ARIOUA, Kamel (a.k.a. Lamine Kamel), born 18.8.1969 in Costantine (Algeria) (Member of al-Takfir and al-Hijra)

                  8.

                  ASLI, Mohamed (a.k.a. Dahmane Mohamed), born 13.5.1975 in Ain Taya (Algeria) (Member of al-Takfir and al-Hijra)

                  9.

                  ASLI, Rabah, born 13.5.1975 in Ain Taya (Algeria) (Member of al-Takfir and al-Hijra)

                  10.

                  ATWA, Ali (a.k.a. BOUSLIM, Ammar Mansour; a.k.a. SALIM, Hassan Rostom), Lebanon, born 1960 in Lebanon; citizen of Lebanon

                  11.

                  DARIB, Noureddine (a.k.a. Carreto; a.k.a. Zitoun Mourad), born 1.2.1972 in Algeria (Member of al-Takfir and al-Hijra)

                  12.

                  DJABALI, Abderrahmane (a.k.a. Touil), born 1.6.1970 in Algeria (Member of al-Takfir and al-Hijra)

                  13.

                  EL-HOORIE, Ali Saed Bin Ali (a.k.a. AL-HOURI, Ali Saed Bin Ali; a.k.a. EL-HOURI, Ali Saed Bin Ali), born 10.7.1965 alt. 11.7.1965 in El Dibabiya, Saudi Arabia; citizen of Saudi Arabia

                  14.

                  FAHAS, Sofiane Yacine, born 10.9.1971 in Algiers (Algeria) (Member of al-Takfir and al-Hijra)

                  15.

                  IZZ-AL-DIN, Hasan (a.k.a GARBAYA, Ahmed; a.k.a. SA-ID; a.k.a. SALWWAN, Samir), Lebanon, born 1963 in Lebanon, citizen of Lebanon

                  16.

                  LASSASSI, Saber (a.k.a. Mimiche), born 30.11.1970 in Constantine (Algeria) (Member of al-Takfir and al-Hijra)

                  17.

                  MOHAMMED, Khalid Shaikh (a.k.a. ALI, Salem; a.k.a. BIN KHALID, Fahd Bin Adballah; a.k.a. HENIN, Ashraf Refaat Nabith; a.k.a. WADOOD, Khalid Adbul), born 14.4.1965 alt. 1.3.1964 in Pakistan, passport No 488555

                  18.

                  MOKTARI, Fateh (a.k.a. Ferdi Omar), born 26.12.1974 in Hussein Dey (Algeria) (Member of al-Takfir and al-Hijra)

                  19.

                  MUGHNIYAH, Imad Fa'iz (a.k.a. MUGHNIYAH, Imad Fayiz), Senior Intelligence Officer of HIZBALLAH, born 7.12.1962 in Tayr Dibba, Lebanon, passport No 432298 (Lebanon)

                  20.

                  NOUARA, Farid, born 25.11.1973 in Algiers (Algeria) (Member of al-Takfir and al-Hijra)

                  21.

                  RESSOUS, Hoari (a.k.a. Hallasa Farid), born 11.9.1968 in Algiers (Algeria) (Member of al-Takfir and al-Hijra)

                  22.

                  SEDKAOUI, Noureddine (a.k.a. Nounou), born 23.6.1963 in Algiers (Algeria) (Member of al-Takfir and al-Hijra)

                  23.

                  SELMANI, Abdelghani (a.k.a. Gano), born 14.6.1974 in Algiers (Algeria) (Member of al-Takfir and al-Hijra)

                  24.

                  SENOUCI, Sofiane, born 15.4.1971 in Hussein Dey (Algeria) (Member of al-Takfir and al-Hijra)

                  25.

                  SISON, Jose Maria (a.k.a. Armando Liwanag, a.k.a. Joma, in charge of the Communist Party of the Philippines including NPA) born 8.2.1939 in Cabugao, Philippines

                  26.

                  TINGUALI, Mohammed (a.k.a. Mouh di Kouba), born 21.4.1964 in Blida (Algeria) (Member of al-Takfir and al-Hijra)

            2.   Groups and entities

                  1.

                  Abu Nidal Organisation (ANO), (a.k.a. Fatah Revolutionary Council, Arab Revolutionary Brigades, Black September and Revolutionary Organisation of Socialist Muslims)

                  2.

                  Al-Aqsa Martyrs' Brigade

                  3.

                  Al-Aqsa e.V.

                  4.

                  Al-Takfir and Al-Hijra

                  5.

                  Aum Shinrikyo (a.k.a. AUM, a.k.a. Aum Supreme Truth, a.k.a. Aleph)

                  6.

                  Babbar Khalsa

                  7.

                  Communist Party of the Philippines, including New Peoples Army (NPA), Philippines, linked to Sison Jose Maria C. (a.k.a. Armando Liwanag, a.k.a. Joma, in charge of the Communist Party of the Philippines, including NPA)

                  8.

                  Gama'a al-Islamiyya (Islamic Group), (a.k.a. Al-Gama'a al-Islamiyya, IG)

                  9.

                  Great Islamic Eastern Warriors Front (IBDA-C)

                  10.

                  Hamas (including Hamas-Izz al-Din al-Qassem)

                  11.

                  Hizbul Mujahideen (HM)

                  12.

                  Holy Land Foundation for Relief and Development

                  13.

                  International Sikh Youth Federation (ISYF)

                  14.

                  Kahane Chai (Kach)

                  15.

                  Khalistan Zindabad Force (KZF)

                  16.

                  Kurdistan Workers' Party (PKK), (a.k.a. KADEK; a.k.a. KONGRA-GEL)

                  17.

                  Liberation Tigers of Tamil Eelam (LTTE)

                  18.

                  Mujahedin-e Khalq Organisation (MEK or MKO) [minus the ‘National Council of Resistance of Iran’ (NCRI)] (a.k.a. The National Liberation Army of Iran (NLA, the militant wing of the MEK), the People's Mujahidin of Iran (PMOI), Muslim Iranian Students' Society)

                  19.

                  National Liberation Army (Ejército de Liberación Nacional)

                  20.

                  Palestine Liberation Front (PLF)

                  21.

                  Palestinian Islamic Jihad (PIJ)

                  22.

                  Popular Front for the Liberation of Palestine (PFLP)

                  23.

                  Popular Front for the Liberation of Palestine — General Command (a.k.a. PFLP — General Command)

                  24.

                  Revolutionary Armed Forces of Colombia (FARC)

                  25.

                  Revolutionary People's Liberation Army/Front/Party (DHKP/C) (a.k.a. Devrimci Sol (Revolutionary Left), Dev Sol)

                  26.

                  Shining Path (SL) (Sendero Luminoso)

                  27.

                  Stichting Al Aqsa (a.k.a. Stichting Al Aqsa Nederland, a.k.a. Al Aqsa Nederland)

                  28.

                  United Self-Defense Forces/Group of Colombia (AUC) (Autodefensas Unidas de Colombia).”

   Artikolu 2
   Id-Deċiżjoni 2005/930/KE hija b’dan imħassra.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
   Għandu jkollha effett mid-data tal-pubblikazzjoni tagħha.

      Magħmul fi Brussell, nhar id-29 ta' Mejju 2006.

            Għall-Kunsill

            Il-President

         M. BARTENSTEIN

      (1)  ĠU L 344, 28.12.2001, p. 70. Regolament kif emendat l-aħħar bir-Regolament tal-Kummissjoni (KE) Nru 1957/2005 (ĠU L 314, tat-30.11.2005, p. 16).

      (2)  ĠU L 340, 15.3.2001, p. 64.


title: Id-Deċiżjoni tal-Kummissjoni tat-28 ta' Ġunju 1995 dwar il-konklużjoni tal-Ftehim Implimentattiv bejn il-Komunità Ewropea għall-Enerġija Atomika, rappreżentata mill-Kummissjoni tal-Komunitajiet Ewropej, u l-Atomic Energy of Kanada Limited nominata bħala aġent implimentattiv mill-Gvern tal-Kanada dwar is-sehem tal-Kanada fil-kontribuzzjoni tal-Komunità Ewropea għall-Energija Atomika għall-Attivitajiet tad-Disinn ta' l-Inġinerija (EDA) għar-Reattur Internazzjonali Termonukleari Sperimentali (ITER), mill-Kummissjoni, f'isem il-Komunità

text:
Avviż Legali Importanti

|

31995D0356

Official Journal L 211 , 06/09/1995 P. 0039 - 0039

		Id-Deċiżjoni tal-Kummissjonitat-28 ta' Ġunju 1995dwar il-konklużjoni tal-Ftehim Implimentattiv bejn il-Komunità Ewropea għall-Enerġija Atomika, rappreżentata mill-Kummissjoni tal-Komunitajiet Ewropej, u l-Atomic Energy of Kanada Limited nominata bħala aġent implimentattiv mill-Gvern tal-Kanada dwar is-sehem tal-Kanada fil-kontribuzzjoni tal-Komunità Ewropea għall-Energija Atomika għall-Attivitajiet tad-Disinn ta' l-Inġinerija (EDA) għar-Reattur Internazzjonali Termonukleari Sperimentali (ITER), mill-Kummissjoni, f'isem il-Komunità(95/356/Euratom)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 101(3) tiegħu,Billi l-memorandum ta' ftehim għall-kooperazzjoni bejn il-Komunità Ewropea għall-Enerġija Atomika u l-Gvern tal-Kanada fil-qasam tal-fużjoni nukleari kkontrollata [1] ġie konkluż fil-25 ta' Lulju 1995;billi l-Ftehim bejn il-Komunità Ewropea għall-Enerġija Atomika, il-Gvern tal-Ġappun, il-Gvern tal-Federazzjoni Russa, u l-Gvern ta' l-Istati Uniti ta' l-Amerika dwar kooperazzjoni fl-attivitajiet tad-disinn ta' l-inġinerija għar-Reattur Internazzjonali Termonukleari Sperimentali (ITER) [2] konkluż fil-21 ta' Lulju 1992,IDDEĊIDIET DAN LI ĠEJ:Artikolu 1Il-Ftehim Implimentattiv bejn il-Komunità Ewropea għall-Enerġija Atomika, irrappreżentata mill-Kummissjoni tal-Komunitajiet Ewropej, u l-Atomic Energy of Kanada Limited, innomina bħala aġent implimentattiv mill-Gvern tal-Kanada dwar is-sehem tal-Kanada fil-kontribuzzjoni tal-Komunità Ewropea għall-Enerġija Atomika għall-Attivitajiet tad-Disinn ta' l-Inġinerija (EDA) għar-Reattur Internazzjonali Termonukleari Sperimentali (ITER), huwa hawnhekk konkluż f'isem il-Komunità.It-test tal-Ftehim Implimentattiv huwa anness ma' din id-Deċiżjoni.Artikolu 2Il-Membru tal-Kummissjoni responsabbli mix-xjenza, ir-riċerka u l-iżvilupp jew ir-rappreżentant nominat tagħha huwa awtorizzat li jiffirma l-Ftehim Implimentattiv bl-iskop li jorbot lill-Komunità Ewropea dwar l-Enerġija Atomika.Magħmula fi Brussel,fit-28 ta' Ġunju 1995.Għall-KummissjoniJacques SanterIl-President[1] Ara paġna 31 ta' dan il-Ġurnal Uffiċjali.[2] ĠU L 244, tas-26.8.1992, p. 13.--------------------------------------------------


title: 2010/31/: Deċiżjoni tal-Kunsill tat- 18 ta’ Jannar 2010 li taħtar tliet membri Belġjani u żewġ membri supplenti Belġjani fil-Kumitat tar-Reġjuni

text:
               20.1.2010

               MT

               Il-Ġurnal Uffiċjali tal-Unjoni Ewropea

               L 14/8

         DEĊIŻJONI TAL-KUNSILL
   tat-18 ta’ Jannar 2010
   li taħtar tliet membri Belġjani u żewġ membri supplenti Belġjani fil-Kumitat tar-Reġjuni
   (2010/31/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Belġjan,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010. (1)

               (2)

               Konsegwentement għat-tmiem tal-mandat tas-Sur Geert BOURGEOIS, is-Sur Dirk VAN MECHELEN u s-Sur Jos CHABERT, saru vakanti s-siġġijiet ta’ tliet membri fil-Kumitat tar-Reġjuni. Konsegwentement għat-tmiem tal-mandat tas-Sinjura Evelyne HUYTEBROECK u s-Sur Pascal SMET, saru vakanti s-siġġijiet ta’ żewġ membri supplenti,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħturin (mill-ġdid) fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membri:

                           —

                           Is-Sur Geert BOURGEOIS, viceminister-president van de Vlaamse Regering en Vlaams Minister van Bestuurszaken, Binnenlands Bestuur, Inburgering, Toerisme en Vlaamse Rand (bidla fil-mandat),

                           —

                           Is-Sur Dirk VAN MECHELEN, Vlaams volksvertegenwoordiger (bidla fil-mandat),

                           —

                           Is-Sur Jos CHABERT, opvolger in het Brussels Parlement (bidla fil-mandat),

                     u

               (b)

               bħala membri supplenti:

                           —

                           Is-Sur Yaron PESZTAT, Membre du Parlement de la Région de Bruxelles-Capitale,

                           —

                           Is-Sur Jean-Luc VANRAES, Minister van Financiën, Begroting, Openbaar Ambt en Externe Betrekkingen van de Brusselse Hoofdstedelijke Regering.

         Artikolu 2
   Din id-Deċiżjoni għandu jkollha effett mid-data tal-adozzjoni tagħha.

      Magħmul fi Brussell, it-18 ta’ Jannar 2010.

            Għall-Kunsill

            Il-President

         E. ESPINOSA

      (1)  ĠU L 56, 25.2.2006, p. 75.